অনলাইন স্কুলে লাইভ বা রেকর্ডকৃত ক্লাস পরিচালনা: কতিপয় বিবেচ্য বিষয় - দৈনিক পূর্বদেশ\n২৩শে মে, ২০২২ খ্রিস্টাব্দ, ৯ই জ্যৈষ্ঠ, ১৪২৯ বঙ্গাব্দ, ২১শে শাওয়াল, ১৪৪৩ হিজরি\nচলমান বিশ্ব পরিস্থিতে শিক্ষা মন্ত্রণালয় বিভিন্ন স্তরে শিক্ষা কার্যক্রম চালু রাখার জন্য বিবিধ উদ্যোগ গ্রহণ করেছে। মাধ্যমিক ও উচ্চ শিক্ষা অধিদপ্তর, এবং এটুআই-এর প্রত্যক্ষ তত্তাবধানে এ কার্যক্রম বাস্তবায়িত হচ্ছে। আমরা সংশ্লিষ্ট সকলকে আন্তরিক শ্রদ্ধা ও কৃতজ্ঞতা জ্ঞাপন করছি। সরকারি উদ্যোগের পাশাপাশি কিছু উৎসাহী ও নিবেদিত শিক্ষক নৈতিক ও ব্যক্তিক দায়বদ্ধতা থেকে স্ব-প্রণোদিত হয়ে বেশ কয়েকটি অনলাইন স্কুল কার্যক্রম চালু করেছেন। তাঁদের সকলকে আন্তরিক কৃতজ্ঞতা ও ধন্যবাদ জানাই। আমি ব্যক্তিগত আগ্রহ থেকে বেশ কিছু অনলাইন স্কুলের লাইভ স¤প্রচার ও লাইভ পরবর্তী ক্লাস রিভিউ করে সম্মানিত শিক্ষকগণের পরামর্শের জন্য কতিপয় বিষয় বিবেচনার জন্য উপস্থাপন করলাম। আশা করি ক্লাস পরিচালনাকারী শিক্ষকগণ বিশেষত: নুতন শিক্ষকগণ এতে উপকৃত হবেন।\nব্যক্তিগত প্রস্তুতি :\nযে সকল শিক্ষক প্রথমবার অনলাইন ক্লাস নিতে যাচ্ছেন তাঁরা ক্লাস নেয়ার পূর্বে সমালোচকের চোখে অন্যদের অন্তত ৩/৪ টি ক্লাস অফলাইনে দেখুন; প্রয়োজনে বিভিন্ন অংশ জবরিহফ করে দেখুন। আপনার পছন্দের ২/১ জনের সাথে কথা পরামর্শ করুন। ৫/১০ মিনিটের ১/২টি ক্লাস রেকর্ড করে নিজে দেখুন, অন্য দের দেখান। সম্ভব হলে অনুশিক্ষণ (Micro Teaching)-এর দক্ষতাগুলো অনুসরণ করুন। পাঠ নির্বাচনে কারিকুলামের নির্দেশনা অনুসরণ করবেন।\nক্লাস শুরুর পূর্বে:\nইন্টারনেট কানেকশন ঠিক আছে কিনা দেখে নিন। লাইভ ক্লাস নেয়ার নির্দিষ্ট সময়ের অন্তত পাঁচ মিনিট পূর্বেই সকল প্রস্তুতি সম্পন্ন করুন। কক্ষে পরিমিত আলোক সম্পাত নিশ্চিত করুন। পাঠদানের জন্য একটি সংক্ষিপ্ত আউটলাইন বা পাঠ পরিকল্পনা করে নিন যেন সময়ের সাথে শিখনফল ঈড়াবৎ করা যায়। প্রয়োজনে প্রতিটি শিখনফলের জন্য সময় ভাগ করে নিন। কন্ঠস্বর ঠিকমতো রেকর্ড হচ্ছে কিনা তা পরীক্ষা করে নিন। বোর্ডের ডানে-উপরের কোনায় বিষয়, শ্রেণি, তারিখ, প্রতিষ্ঠানের নাম ইত্যাদি লিখে রাখুন।\nশিখনফল, সময় (মি.). পাঠদান পদ্ধতি / কৌশল, পরিকল্পিত উপকরণ, অন্যান্য বিবেচ্য।\nশিখনফল ১, শিখনফল ২. শিখনফল ৩।\nক্যামেরা স্থাপন ও হ্যান্ডলিং:\nশুরুতেই ক্যামেরার পজিশন ঠিক করে রেকর্ড শুরু করতে হবে। মোবাইলের ক্যামেরার ঋধপব উবঃবপঃরড়হ অফ করে নিন। মোবাইলের Auto Focus Option অফ করে নিন। মোবাইলের Auto Focus Option না থাকলে প্লে স্টোর থেকে ঈধসবৎধঋর খরাব এপ্লিকেশনটি ইন্সটল করে নিন। তবে এ কাজটি করার জন্য বেশ কিছু দক্ষতার প্রয়োজন আছে। ক্যামেরা এমনভাবে স্থাপন করুন যেন মাথার উপরে খুব বেশি খালি না থাকে বা মাথা কাটা না যায়। ক্যামেরা ব্যবহার করলে ল্যান্ডস্কেপ (Landscape) মোডে দিয়ে রাখুন। ল্যান্ডস্কেপ মোডে না থাকলে অটোরোটেশন (Auto Rotation) অন করে রাখুন। মোবাইলের Front Camera বা সেলফি মোডে লাইভ ব্রডকাস্ট করবেন না। এতে আপনার লেখা উল্টো দেখা যাবে। ক্যামেরা সম্ভব মতো খুব ক্লোজ করে ধরতে হবে যেন লেখা ভালো মত দেখা যায়। নিজের ক্লাস কেমন হচ্ছে তা লাইভ দেখতে চাইলে অন্য একটি ডিভাইস ব্যবহার করুন।\nকমপক্ষে ১ সপ্তাহ আগে সিডিউল করে নিন। ক্লাস টাইম ২০ থেকে ৩০ মিনিট হওয়া উত্তম। সংসদ বাংলাদেশ টেলিভিশনের ক্লাস সিডিউল বাদ দিয়ে অন্য সময়ে ক্লাস নিন। ক্লাস শুরুর আগের দিন সংশ্লিষ্ট অনলাইন স্কুলের সাথে একবার যোগাযোগ করে নিন।\nশুভেচ্ছা বিনিময় ও ভূমিকাতে বেশি সময় নেবেন না। অবশ্যই পাঠের ‘বিভাজিত শিখনফল’ বা আলোচ্য বিষয়ের অংশগুলো উল্লেখ করুন। শিখনফলেBenjamin Bloom-এর বুদ্ধিবৃত্তিক ডোমেন (Cognitive Domain)-এর প্রতিফলন থাকা চাই। বুদ্ধিবৃত্তিক ডোমেন-এর উপস্তরগুলো হচ্ছে: Remember (স্মরণ করা), Understand (বুঝতে পারা), Apply (প্রয়োগ করা), Analyze (বিশ্লেষণ করা), Evaluate (মূল্যায়ন করা), Create (সৃজন করা)। প্রতিটি শিখনফল ধরে ধরে পাঠ আলোচনা করুন। সম্ভব মতো উদাহরণের অবতরণা করুন। বোর্ড ব্যবহার ছাড়া অন্য সময়ে ক্যামেরার দিকে তাকিয়ে পাঠ আলোচনা করুন। একেবারে অবস্থানে না থেকে বডি ল্যাংগুয়েজ, চোখের চাহনি ইত্যাদি দিয়ে আপনার ক্লাসকে প্রাণবন্ত করে রাখবেন। অনেকগুলো পয়েন্ট আছে এমন বিষয়বস্তু আলোচনা বা ব্যাখ্যার জন্য গরহফ গধঢ় কৌশল ব্যবহার যায়। তাছাড়া কোন বিষয়বস্তু বিশ্লেষণে Technological Pedagogical Content Knowledge (TPACK) মডেল বিবেচনায় নিয়ে পাঠ প্রস্তুত ও উপস্থাপন করুন। এ সম্পর্কে ওয়েব লিংক থেকে (http://www.tpack.org/) বিস্তারিত জানা যাবে। পাঠদানে 4C-কে (1-Critical thinking 2-Creativity 3-Collaboration 4-Communication) বিবেচনায় নিন। পাঠদানের জন্য অনেক পাঠদান পদ্ধতি ও কৌশল আমরা জানি। তা থেকে অনলাইন পাঠদানে উপযুক্ত বা প্রযোজ্যগুলো সচেতনভাবে ব্যবহার করা যায়।\nপাঠ চলাকালে রিয়েল (Real) ক্লাসের মতো মাঝে-মাঝে প্রশ্ন করুন। ২/৩ সেকেন্ড Pause দিয়ে নিজেই উত্তর দিন। বিভিন্ন মুখী ও চিন্তন দক্ষতামূলক প্রশ্ন করুন। ‘সৃজনশীল প্রশ্ন’-এর ধারণা মাথায় রেখে প্রশ্ন করুন।\nক্লাস রেকর্ড ও ব্রডকাস্ট:\nক্লাস ‘লাইভ ব্রডকাস্ট’ বা ‘পূর্ব থেকে রেকর্ডেড’ হতে পারে। ক্লাস রেকর্ডের জন্য মোবাইল ফোন, ট্যাব বা ডিএসএলআর ক্যামেরা কোন্টি ব্যবহার করবেন তা ঠিক করে রাখুন। প্রয়োজনে বিকল্প বা ব্যাকআপ ব্যবস্থা করে রাখুন। মোবাইল থেকে লাইভ ব্রডকাস্ট করলে সিম সার্ভিস বন্ধ (Airplane Mode ev Incoming Off Mode)) রাখতে হবে। নতুবা ইনকামিং কল আসলে ব্রডকাস্ট বন্ধ হয়ে যাবে। প্রয়োজনে সিমে কল ডাইভার্ট করে রাখতে পারেন। সম্ভব হলে অন্যের সাহায্য নিয়ে রেকর্ড করুন। রেকর্ড করার ডিভাইসটি স্থির (Fixed) করে রাখুন; রেকর্ডের মাঝখানে নাড়াচাড়া করলে পূণরায় পজিশন ঠিক করতে সমস্যা হতে পারে। বাইরের শব্দ বা Noise প্রবেশ থেকে সতর্ক থাকুন। রেকর্ড করার সময় পর্যাপ্ত আলো থাকা দরকার। একই সাথে চার্জলাইট ব্যাকআপ হিসেবে রাখুন। সম্ভব হলে সবুজ রং-এর কাপড় বা স্ক্রিন ব্যাকগ্রাউন্ড হিসেবে থাকলে ভালো হয়। রেকর্ডের সময় ক্যামেরার ফোকাসের দিকে তাকিয়ে কথা বলুন। ‘লাইভ ব্রডকাস্ট’ করার জন্য অনেকে Open Broadcaster Software (OBS) সফটওয়্যার ব্যবহার করে থাকেন। জনপ্রিয় ওবিএস হিসেবে OBS Studio সফটওয়্যার অনেকে ব্যবহার করেন। এ সকল সফটওয়্যার ভালোভাবে রপ্ত করতে না পারলে ব্যবহার না করাই উত্তম।\nসকল উপকরণ হাতের কাছে রাখুন। পোস্টার ব্যবহার করলে মোটা কলমে বা পারমানেন্ট মার্কার দিয়ে লিখুন; না পেলে কলমের মাথায় তুলা আটকে নিয়ে মোটা করে নিন। পোস্টারের লেখায় হালকা রঙ ব্যবহার না করাই উত্তম। পোস্টারে বর্ডার এঁকে নিন। মডেল হিসেবে বাস্তব উপকরণ ব্যবহার করতে পারলে ভালো। মডেল হিসেবে ব্যবহৃত বস্তু বা উপকরণ সম্ভব মতো বড় হওয়া দরকার। মডেল বা পোস্টার প্রদর্শন করার জন্য ক্যামেরার সামনে ধরুন। এ ক্ষেত্রে কত দূর থেকে ধরলে ঠিক মতো দেখা যায় তা আগেই ট্রায়াল দিয়ে রাখুন। বড়ো পোস্টারের পরিবর্তে চড়রহঃ গুলোকে অ৪ সাইজের কাগজেও লিখা যায়।\nপাওয়ার পয়েন্টের স্লাইড তৈরি:\nডিজাইন/ডিফল্ট স্লাইড ব্যবহার না করে ব্ল্যাঙ্ক স্লাইড ব্যবহার করা যায়। স্লাইডে ব্যাকগ্রাউন্ড না দিলে ভালো। আবার, কালো ব্যাকগ্রাউন্ডে সাদা বা হলুদ লেখাও ভালো দেখা যায়। টেক্সট-এর কালার হাল্কা না দিয়ে গাঢ় হওয়া উচিত; হাল্কা রঙ ভালোমতো দৃশ্যমান হয় না। অযথা বা বিনা প্রয়োজনে এনিমেশন ব্যবহার না করাই উত্তম। বেশি এনিমেশন ব্যবহার করলে পাঠদান ধীর লয়ে অগ্রসর হবে। ভালো মানের/ Resolution-এর অডিও বা ভিডিও বাছাই করুন। বেশি দৈর্ঘের ভিডিও না দেওয়া ভালো।\nঅনলাইনে সরাসরি মূল্যায়নের সুযোগ কম। তাই পাঠ শেষে কাজ প্রদান করলে তা সাবমিট করতে বলা যায়। কাজ সাবমিটের ধরণ হিসেবে ওসধমব, Image, Audio, Video, Docs (MS Word, MS Excel, MS PowerPoint) ইত্যাদি বিবেচনা করা যায়। অনলাইনে মূল্যায়নের জন্য Goggle Forms-এর ব্যবহার সবচেয়ে জনপ্রিয়। কাজ সাবমিট করার জন্য Messenger Group, Whatsapp Group, Goggle Classroom, Surveymonky সহ বিভিন্ন প্লাটফরম ব্যবহার করা যায়।\nশিক্ষার্থীর প্রশ্নের ফিডব্যাক প্রদান:\nপ্রমিত বাংলা উচ্চারণে ক্লাস পরিচালনা করুন। আঞ্চলিক ভাষা, শব্দ বা আঞ্চলিক টোন পরিহার করুন। ইংরেজি বিষয়ের ক্লাস পরিচালনায় ইংরেজিতে লেকচার দিতে চেস্টা করুন। টেকনিক্যাল শব্দ (ইংরেজিতে, আরবী বা অন্য ভাষা) স্ব স্ব ভাষায় দিতে হবে। বইয়ের সংজ্ঞা সরাসরি না দিয়ে উল্লেখযোগ্য শব্দ বা কী ওয়ার্ড ব্যাখ্যা করে সংজ্ঞা ব্যাখ্যা করুন। পাঠাদানে অবশ্যই সরকারি নীতিমালা অনুসরণ করুন। কোন ব্যাকগ্রাউন্ড মিউজিক দিবেন না।\nআপনার রেকর্ডকৃত ক্লাসটি ইউটিউবে আপলোড করে দিন যেন পরবর্তীতে আপনার ডিজিটাল ফুটপ্রিন্ট হিসেবে থাকবে। একটি অনুপ্রেরণমূলক / শিক্ষণীয় / সচেতনতামূলক / প্রেরণাদায়ী বার্তা দিয়ে ক্লাস শেষ করুন। সম্মানিত শিক্ষকগণ অনেক কষ্ট ও ত্যাগ স্বীকার করে এক একটি ক্লাস প্রস্তুত ও পরিচালনা করছেন। তাঁদের কাজের সমালোচনা না করে গঠনমূলক পরামর্শ প্রদান করলে পরিশ্রমী এ শিক্ষকগণ আরো উৎসাহিত বোধ করবেন। এ ছাড়া তাঁদের কাজের স্বীকৃতি হিসেবে সংশ্লিষ্ট অনলাইন স্কুল থেকে এবং সম্ভব হলে সরকারিভাবে কোন ‘লেটার অব এপ্রিসিয়েশন’ দেওয়া যায় কিনা তা ভেবে দেখা যায়। একই বিষয়বস্তু নিয়ে কয়েকটি অনলাইন স্কুলে পাঠদান হচ্ছে। আবার ইতোমধ্যে পাঠদান হয়ে গেছে এমন বিষয়বস্তুও পুণরায় পাঠ দান হচ্ছে। তাছাড়া, বইয়ের শেষ দিক থেকেও কিছু পাঠদান লক্ষ্য করা যাচ্ছে। বিষয়টি সমন্বয় করা দরকার। এটি কোন রেসিপি নয়। আলোচ্য বিষয়গুলো অক্ষরে অক্ষরে অনুসরণ করাও অত্যাবশ্যকীয় বা জরুরী নয়। সমস্যায় পড়লে প্রয়োজনে বিজ্ঞ শিক্ষক বা সহকর্মীর পরামর্শ নিন।\nআসুন আমরা সবাই মিলে টেকসই উন্নয়ন লক্ষ্যমাত্রা-৪ (Sustainable Development Goal-4, SDG4) ও ভিশন ২০৪১ অর্জনে সরকারি উদ্যোগের পাশাপাশি ব্যক্তিগত ও সামস্টিক উদ্যোগের মাধ্যমে এ কাজটিকে আরো বেগবান করি। সকলের অনলাইন ক্লাস পরিচালনা সুন্দর ও মানসম্মত হোক সেই প্রত্যাশায় থাকবো।\nগণিত, সরকারী টিচার্স ট্রেনিং কলেজ, চট্টগ্রাম।\nপাবলিক বিশ্ববিদ্যালয়ে কর্মকর্তা-কর্মচারী নিয়োগে অভিন্ন নীতিমালা তৈরির উদ্যোগ\nপ্রিমিয়ার ইউনিভার্সিটির মানবসম্পদ ব্যবস্থাপনা ডিসিপ্লিনের উদ্যোগে শিল্পকারখানা পরিদর্শন


পোস্ট করা হয়েছে 27/07/2017-09:21am:\nপেশায় সরকারি কর্মকর্তা হলেও ইউএনও তারিক সালমন একজন কবি। কবি বলেই তিনি সংবেদনশীল, সৃজনশীল। আর সৃজনশীল বলেই শিশুদের সৃজনশীলতা বাড়াতে, তাদের উৎসাহিত করতে তাদের আঁকা জাতির জনকের ছবি দিয়ে আমন্ত্রণপত্র ছাপিয়েছিলেন। এই কাজের জন্য তাঁর প্রশংসিত হওয়ার কথা। খুশি হওয়ার কথা বঙ্গবন্ধুর দল ক্ষমতাসীন আওয়ামীলীগের নেতাকর্মীদের। খুশি হওয়ার কথা বঙ্গবন্ধু প্রেমীদের। হয়ত কেউ কেউ হয়েছিলেন। কেউ কেউ হতে পারেননি। যারা হতে পারেননি তারা ছিলেন বোকা, নতুন চাটুকার শ্রেণির। তাঁরা কিংবা তাঁদের মধ্যে অন্যতম আওয়ামীলীগ নেতা ও আইনজীবী ওবায়েদ উল্লাহ। তিনি বঙ্গবন্ধুর বিকৃত ছবি দিয়ে নিমন্ত্রণপত্র ছাপানোর অভিযোগ এনে গত ৭ জুন বরগুনা সদর উপজেলা নির্বাহী কর্মকর্তা তারিক সালমনের বিরুদ্ধে ৫ কোটি টাকার মানহানির মামলা করেন। ওবায়েদ উল্লাহ সাহেব বরিশাল জেলা আইনজীবী সমিতির সভাপতিও। ১৭ মার্চ জাতির জনক বঙ্গবন্ধুর জন্মদিন। দিবসটি জাতীয় শিশু দিবস হিসেবেও পালিত হয় দেশে। সে উপলক্ষে আগৈলঝড়া উপজেলা পরিষদের পক্ষ থেকে একটি চিত্রাঙ্কন প্রতিযোগিতার আয়োজন করা হয়। প্রথম শ্রেণি থেকে অষ্টম শ্রেণি পর্যন্ত শিশুরা এই প্রতিযোগিতায় অংশগ্রহণ করে। সে সময় উপজেলা নির্বাহী অফিসার হিসেবে তারিক সালমন ঘোষণা দিয়েছিলেন প্রতিযোগিতায় প্রথম ও দ্বিতীয় স্থান অধিকারীদের আঁকা ছবি দিয়ে ২৬ মার্চের আমন্ত্রণপত্র ডিজাইন করা হবে। বরগুনা উপজেলার নির্বাহী কর্মকর্তার পুরা নাম গাজী তারিক সালমন। তাঁর ডাক নাম অয়ন। বরগুনার আগে তিনি আগৈলঝড়া উপজেলার নির্বাহী কর্মকর্তা ছিলেন। তাঁর গ্রামের বাড়ি সাতক্ষীরা জেলার দেবহাটা উপজেলার কোমরপুর গ্রামে। তাঁর বাবা আবদুর রহমান একজন যুদ্ধাহত মুক্তিযোদ্ধা। প্রাথমিক শিক্ষা মন্ত্রণালয়ের অবসরপ্রাপ্ত ডেপুটি ডাইরেক্টর। দুঃখজনক হলো এমন এক ব্যক্তির বিরুদ্ধে জাতির জনকের ছবি বিকৃতির অভিযোগে মামলা হলো, দুঘন্টার হাজতবাস হলো। যিনি স্কুলে পড়াকালীন বঙ্গবন্ধুকে নিয়ে রচনা প্রতিযোগিতায় প্রথম স্থান অধিকার করেছিলেন। অয়ন সুন্দর হাতের লেখার জাতীয় পর্যায়ের প্রতিযোগিতায় কয়েকবার প্রথম স্থান অধিকার করেছিলেন।\nতারিক সালমনের মামলা ও তার জামিন না হওয়ার ঘটনা সামাজিক যোগাযোগ মাধ্যম ফেসবুকে প্রচন্ড ঝড় তোলে। নিন্দার ঝড় বয়ে যায় সর্বত্র। এই ঘটনায় এত প্রতিক্রিয়া হয় যে, দু ঘন্টার মধ্যে বিচারক সালমনকে জামিন দিতে বাধ্য হন। ঘটনাটি প্রধানমন্ত্রী পর্যন্ত পৌঁছায়। ঘটনার বিস্তারিত শুনে তিনি চরম বিরক্তি প্রকাশ করেন। তিনি তাঁর প্রতিক্রিয়ায় সালমনের পক্ষে অবস্থান নেওয়ায় ঘটনা দ্রুত পাল্টে যেতে থাকে। এবং পুরো ঘটনা তদন্ত হওয়া শুরু হয়। তারিকের জামিন হয়েছে। পরে মামলা প্রত্যাহার হয়েছে। এবং বাদী অতি উৎসাহী আওয়ামীলীগারকে দল থেকে সাময়িক বরখাস্ত করা হয়েছে। বিভিন্ন তদন্ত কমিটি গঠিত হয়েছে। দুজন জেলা প্রশাসককে প্রত্যাহার করা হয়েছে। ৬ পুলিশকে ক্লোজড করা হয়েছে। পরিস্থিতি এখন সালমনের পক্ষে চলে গেছে। তবে এই ঘটনা কিছু প্রশ্ন ও আশংকার জন্ম দিয়েছে। এটি কি শুধু অতি উৎসাহী এক আইনজীবীর একলা কান্ড, না কি এর ভেতরে অন্য কোনো কারণ আছে? তা খতিয়ে দেখা দরকার।\nযে কোনো সরকারের শেষ বছরে এসে নানা প্রকার বিশৃঙ্খল পরিস্থিতির সৃষ্টি হয়। চাপ দিয়ে সরকারের কাছ থেকে অধিকতর সুবিধা আদায় এর মধ্যে অন্যতম। এটি করে থাকে সরকারি বিভিন্ন দফতর ও বিভাগ। এছাড়া রাজপথেও অনেক পেশাজীবী সংগঠন নেমে পড়ে। তারা মনে করে নির্বাচনকে সামনে রেখে সরকার পানি বেশি ঘোলা করতে চাইবে না। কাউকে অখুশি করতে চাইবে না। এমন ধারণা থেকে দাবি-দাওয়া আদায়ের হিড়িক লক্ষ করা যায় সরকারের শেষ সময়ে। কার্ড ছাপানো হয়েছিল ২৬ মার্চ স্বাধীনতা দিবস উপলক্ষে। ওবায়েদ উল্লাহ সাহেব মামলা করেছেন ৭ জুন বরিশাল মুখ্য মহানগর হাকিম আদালতে। মামলা প্রত্যাহারের পর এর কারণ জানতে চাইলে বাদী ওবায়েদ উল্লাহ সাংবাদিকদের বলেন, প্রথমে আমি বুঝতে পারিনি এটা কোনো শিশুর আঁকা ছবি। এই ঘটনায় তীব্র প্রতিক্রিয়া সৃষ্টি হয়েছিল দেশে। পাঠকরা জানেন প্রধানমন্ত্রী নিজেই তারিক সালমনের প্রশংসা করে তাঁর বিরুদ্ধে মামলার জন্য অসন্তোষ ও বিরক্তি প্রকাশ করেছিলেন। ঘটনার মোড় ঘুরে যায় প্রকৃতপক্ষে সে সময় থেকে। অথচ ওবায়েদ উল্লাহ বলছেন, ‘পরে যখন বুঝতে পারি তখন ভুল ভাঙে এবং মামলা প্রত্যাহারের সিদ্ধান্ত নিই।’ ‘প্রথমে বুঝতে না পেরে’ একজন প্রথম শ্রেণির সরকারি কর্মকর্তার বিরুদ্ধে মামলা করা যায়? উপজেলা নির্বাহী কর্মকর্তার মতো একজনের বিরুদ্ধে মামলা করার আগে বিষয়টি ভালোভাবে খতিয়ে দেখার প্রয়োজনই বোধ করেননি আইনজীবী মহোদয়। বিষয়টি এতই হালকা? কিছু না ভেবেই আচমকা তিনি এই কাজ করেছিলেন? যদি তাই হয় মামলার দিন ৫০ আইনজীবী কিভাবে জামিনের বিরোধিতা করেছিলেন? ১৯ জুলাই তারিক সালমন রিকশা করে একাই আদালতে হাজিরা দিতে গিয়েছিলেন? এদিন তাঁর পক্ষে কাজ করতে কোনো আইনজীবী রাজি ছিলেন না। তিনি যখন আদালতের কাঠগড়ায় দাঁড়ান তখন অন্তত ৫০ জন আইনজীবী একসঙ্গে জামিনের বিরোধিতা করেছিলেন। ওই আইনজীবীদের মধ্যে একজন স্থানীয় সাংসদও ছিলেন। আদালতে এই পরিস্থিতিতে খুব অসহায় অবস্থায় ছিলেন সালমন তা তাঁর বক্তব্যে ও টেলিভিশন ফুটেজে স্পষ্ট হয়েছে। এ বিষয়ে সালমন একটি গণমাধ্যমে দেওয়া প্রতিক্রিয়ায় বলেছেন, ‘আদালতের নির্দেশ শুনে আমি খুবই অবাক হই, হতভম্ব হয়ে যাই।’ তিনি বলেন, ‘আমি কল্পনা করিনি যে, আমার জামিন না মঞ্জুর করা হবে। একটি জামিনযোগ্য ধারায় মামলাটি করা হয়েছে এবং যথাযথভাবে আদালতের সামনে আমার বক্তব্য উপস্থাপন করেছে আমার আইনজীবী। জামিন না মঞ্জুর করার পর আমাকে কারাগারে পাঠানোর নির্দেশ দেওয়া হয়। আমি খুবই অপমানিত বোধ করি। বিচারকের ভূমিকা নিয়ে প্রথমেই যে প্রশ্নটি মাথায় আসে তা হলো মামলার ধারাটি জামিনযোগ্য। মামলায় যাকে আসামি করা হয়েছে তিনি একদম সাধারণ কেউ নন। তিনি উপজেলা নির্বাহী কর্মকর্তা। পালিয়ে যাওয়ার প্রশ্নই আসে না তাঁর। মামলাটি গ্রহণ করে আরও বিস্তারিত ব্যাখ্যার আদেশ না দিয়ে অথবা মামলার ‘মেরিট’ বিচার না করে তিনি একজন উচ্চ পদস্থ সরকারি কর্মকর্তাকে তড়িঘড়ি কারাগারে পাঠাতে উৎসাহী হয়ে উঠলেন কেন? এই কর্মকর্তার বিরুদ্ধে মামলা করার অনুমতিও ছিল না। অতিরিক্ত মুখ্য মহানগর হাকিম অমিত কুমার দে মামলার বাদীর কাছে জানতে চেয়েছিলেন মামলা দায়েরের জন্য বিভাগীয় কমিশনার, জেলা প্রশাসকের অনুমতি আছে কি না? বাদী ওবায়েদ উল্লাহ আদালতকে মিথ্যা তথ্য দিয়ে বলেছেন, অনুমতি আছে। তিনি তা পরে দেখাবেন। একটি স্পর্শকাতর মামলায় বিচারক তাঁর মুখের কথাকে বিশ্বাস করে মামলা গ্রহণ করে ফেললেন? তাঁর কি একবারও মনে হয়নি বিষয়টি অধিকতর মনোযোগের দাবি রাখে। পুলিশের আচরণও কি সেদিন স্বাভাবিক ছিল? ইউএনও কি দৌড়ে পালিয়ে যাওয়ার মতো মানুষ যে তাঁর হাতে হাতকড়া পরাতে হবে? একজন নির্বাহী কর্মকর্তাকে হেনস্থা করতে এঁরা এতোটা উৎসাহী ছিলেন কেন? আইন, বিচার ও শাসন বিভাগ এই তিনটির সমন্বয়ে একটি সরকার পরিচালিত হয়। তিনটি বিভাগই সমান গুরুত্বপূর্ণ। একে অপরের পরিপূরক। এই তিনটি বিভাগের মধ্যে অনৈক্য, বিভাজন, অবিশ্বাস সরকারের ভাবমূর্তি ক্ষুণ্ন করে। উন্নয়ন কাজসহ সামগ্রিক পরিস্থিতির বিঘ্ন ঘটায়। প্রকৃতপক্ষে রাষ্ট্রেরই ক্ষতি হয়। মাননীয় প্রধানমন্ত্রী এই বিষয়ে সজাগ। তিনি বহুবার বহু জায়গায় এমনকি প্রধান বিচারপতির উপস্থিতিতেও সরকারের তিনটি বিভাগের মধ্যে সমন্বয় এবং পারস্পরিক সমঝোতা বজায় রাখার তাগিদ দিয়েছেন। তিনি এমনও ইঙ্গিত দিয়েছেন ‘যেন কোনো বিভাগ অন্য বিভাগকে ছোট করে নিজেদের বড় ও সবচেয়ে গুরুত্বপূর্ণ মনে না করে’। কেউ কাউকে বাগে পেলে না ছাড়ার প্রবণতা থাকলে দেশের উন্নতি ব্যাহত হবে, জনগণ কাঙিক্ষত সেবা থেকে বঞ্চিত হবে। ইউএনওকে হেনস্থা করার পেছনে যদি এমন কোনো উদ্দেশ্য থেকে থাকে তাহলে সরকারের নীতি নির্ধারকদের সতর্ক হতে হবে। কারণ নির্বাচনের আগে আগে এমন ঘটনা ক্ষমতাসীন দলেরই ক্ষতির কারণ হয়ে দাঁড়াবে। একটি দল যখন দীর্ঘদিন ক্ষমতায় থাকে তখন সে দলের এবং দলের ক্ষমতাবানদের চারপাশে কিছু জঞ্জাল জমতে থাকে। যারা দলের জন্য ভয়ংকর ক্ষতির কারণ হয়ে ওঠে। আমরা অতীতেও দেখেছি আওয়ামী লীগের ক্ষতির কারণ হয়েছে আওয়ামী লীগ নামধারী কতিপয় লোকেরাই। একটি ঐতিহাসিক দায়িত্ব পালনের লক্ষ ও উদ্দেশ্যেই এই দলের জন্ম হয়েছিল। এই দলটি এই ভূ-খণ্ডের সকল আন্দোলন-সংগ্রামে নেতৃত্ব দিয়েছে। এই দলের নেতৃত্বেই দেশে মুক্তিযুদ্ধ সংঘটিত হয়েছে। এই দলের নেতা বঙ্গবন্ধুর যোগ্য নেতৃত্বে বাঙালি তাদের প্রথম স্বাধীন রাষ্ট্র প্রতিষ্ঠা করেছে। শুরু থেকে এই দলের বিরুদ্ধে নানা প্রকার ষড়যন্ত্র পাকানো হয়েছে। কিন্তু বাইরের কোনো শত্রু এই দলের এতটা ক্ষতি করতে পারেনি, যতটা এই দলের হয়ে ষড়যন্ত্রকারী ও বিশ্বাসঘাতকরা করেছে। ১৯৭৫ সালে জাতির জনককে হত্যার পর যে সরকার গঠিত হয়েছিল তা ছিল আওয়ামী লীগের ভেতর ঘাপটি মেরে থাকা প্রতিক্রিয়াশীল ও বিশ্বাসঘাতকদের সমন্বয়ে। জনগণসহ বিশ্ববাসীকে বোঝানোর চেষ্টা করা হয়েছিল নতুন সরকারটি আওয়ামী লীগেরই। এই ‘ক্যামোফ্লেক্সের’ কারণে জনগণ বিভ্রান্ত হয়েছিল সেদিন। আজ আওয়ামী লীগের কিছু নেতার ভূমিকা ও ভুলভ্রান্তি নিয়ে সমালোচনা করলে অনেকে তেড়ে আসেন। তাদের মনে রাখা দরকার আওয়ামী লীগ তথা জাতির সবচেয়ে ক্ষতি করা লোক খন্দকার মোশতাক, তাহের উদ্দিন ঠাকুররা শুধু দলের গুরুত্বপূর্ণ নেতা ছিলেন না, তারা সরকারের মন্ত্রীও ছিলেন। ভুলে গেলে চলবে না, শফিউল আলম প্রধান, যিনি স্বাধীন দেশে প্রথম ছাত্রনেতা হত্যাকারী, তিনি ছাত্রলীগের সভাপতি ছিলেন। কাজেই এখন সরকার বা দলে খন্দকার মোশতাক, তাহের উদ্দিন ঠাকুর বা শফিউল আলম প্রধানরা নেই তা মনে করার কোনো কারণ নেই। সাম্প্রতিক একটি ঘটনা সামাজিক যোগাযোগ মাধ্যম ফেসবুকে বিপুল সমালোচনার সূত্রপাত করেছে। সাতকানিয়ার সংসদ সদস্যের স্ত্রী ও জামায়াত নেতা মুমিনুল হক চৌধুরীর মেয়ে রিজিয়া রেজা চৌধুরী ওরফে রিজিয়া নদভীকে মহিলা আওয়ামী লীগের কেন্দ্রীয় সদস্য মনোনীত করা হয়েছে। গত শনিবার মহিলা আওয়ামী লীগের ১৫১ সদস্য বিশিষ্ট পূর্ণাঙ্গ কমিটি ঘোষণা করা হয়। সদস্যদের তালিকায় রিজিয়া নদভীর নাম রয়েছে ৬৮ নম্বরে। এরপর থেকে সমালোচনা শুরু হয়। আওয়ামী লীগ, যুবলীগ ও ছাত্রলীগের অনেকেই এই ঘটনায় দুঃখ ও হতাশা ব্যক্ত করে বিভিন্ন ধরনের পোস্ট দিয়েছেন ফেসবুকে। আওয়ামী লীগ করেন না কিন্তু মুক্তিযুদ্ধের চেতনাকে ধারণ করেন তারাও প্রচন্ডভাবে মর্মাহত হয়েছে এই সংবাদে। সমালোচনার জবাব দিতে গিয়ে রিজিয়া নদভী তাঁর ফেসবুক স্ট্যাটাসে লিখেছেন, তিনি আগে থেকেই তার পিতার রাজনীতির বিরুদ্ধে ছিলেন এবং আওয়ামী লীগের রাজনীতির সঙ্গে জড়িত ছিলেন। আমরা যারা এখনো চট্টগ্রামে বসবাস করি এবং রাজনীতির অল্প বিস্তর খোঁজখবর রাখি তাদের কাছে বানোয়াট গল্প ফেঁদে লাভ নেই। তাঁর এলাকা পৈতৃক সূত্রে বাঁশখালী, বৈবাহিক সূত্রে সাতকানিয়ার কেউ তাঁকে আওয়ামী লীগের কর্মকাণ্ডে যুক্ত থাকার পক্ষে সাক্ষ্য দেয়নি। বরং চলতি বছরের শুরুতে চট্টগ্রাম দক্ষিণ জেলা মহিলা আওয়ামী লীগের কমিটিতেও সাংগঠনিক সম্পাদক হিসেবে তাঁর নাম এসেছিল। প্রবল সমালোচনার মুখে পরে তাঁকে সে পদ থেকে সরিয়ে দেওয়া হয়। সমালোচনার বিষয়ে মহিলা আওয়ামী লীগের সাধারণ সম্পাদক মাহমুদা বেগম বলেছেন, ওনার (রিজিয়া নদভী) বিয়ে হয়েছে ১২ কি ১৩ বছর বয়সে। স্বামীর সঙ্গে সংসার করছেন ৩০ বছর। স্বামী একজন সংসদ সদস্য। উনি (রিজিয়া নদভী) কি এখনো আওয়ামী লীগ হতে পারেন নি?’\nরাজধানী ঢাকায় বসবাসকারী মাহমুদা বেগম সম্ভবত জানেন না, চট্টগ্রামে এমনকি তাঁর নির্বাচনী এলাকার মানুষ নদভী সাহেবকে আওয়ামী লীগার মনে করে না বলে দাবি করেন তাঁর নির্বাচনী এলাকার বহু নেতাকর্মী। তিনি মনোনয়ন পেয়েছেন, দলের সংসদ সদস্য হিসেবে এলাকায় কাজ করছেন। এসব কিছুই ঠিক আছে। আওয়ামী লীগে নেতাকর্মীর অভাব নেই। আমি বহু নেতাকে দেখেছি আওয়ামী লীগের রাজনীতি করে জীবন সায়াহ্নে উপনীত হয়েছেন কিন্তু জেলা এমন কি উপজেলা পর্যায়ের নেতাও হতে পারেন নি। শহরে ওয়ার্ড পর্যায়ের নেতা হতে অনেকের এক জীবন পাড়ি দিতে হয়েছে। এমন অসংখ্য নেতাকর্মীর চোখের সামনে ত্যাগী ও যোগ্য নেতাদের ডিঙ্গিয়ে কেউ কেউ সরাসরি কেন্দ্রীয় কমিটিতে চলে যাবে তা ন্যায় বিচার নয়। তাতে ত্যাগী, আদর্শবান নেতাকর্মীদের মধ্যে হতাশা বাড়ে। অাখেরে যা দলেরই ক্ষতির কারণ হয়ে দাঁড়াবে। প্রত্যক্ষ করেছি অন্য দল বা আদর্শ থেকে এসে আওয়ামী লীগের সরকারের মন্ত্রী-এমপি হওয়া যায় বটে কিন্তু নেতা হওয়া যায় না। এই দলের নেতা পর্যায়ে মোশতাক তাহের প্রধানরা থাকতে পারে কিন্তু মাঠ পর্যায়ে যাঁরা থাকেন তাঁরা বুকে চেতনাকে ধারণ করে থাকেন। শেখ হাসিনার সরকারকে গত ১১ বছর প্রকৃতি আনুকূল্য দিয়েছে। সত্যিকার অর্থে গোলা ভরা ধান আর পুকুর ভরা মাছ দিয়েছে। এবার সে প্রকৃতি রুদ্র হয়ে উঠেছে। শেখ হাসিনাকে সামনে প্রকৃতি, রাজনীতি, প্রশাসন সবকিছুকে আয়ত্ত করে নির্বাচনী বৈতরণী পার হতে হবে। যেটি খুব কঠিন বলে মনে হয়। তারপরও বলতে হবে যে কঠিনকে জিততে হবে শেখ হাসিনার। নতুবা জাতিটা হেরে যাবে।\nভিজিটর কাঊন্টঃ 7521882


০২:৪৪পিএম, ১৭ নভেম্বর ২০১৯\nবিনোদন ডেস্ক : গত পাঁচ বছর ধরে ঢাকায় হয়ে আসছে দক্ষিণ এশিয়ার সর্ববৃহৎ লোকগানের উৎসব 'ঢাকা ইন্টারন্যাশনাল ফোকফেস্ট'। শনিবার (১৬ নভেম্বর) ছিল পঞ্চম আসরের সমাপনী দিন।\nএ দিন সন্ধ্যা ৭টায় শুরুতে মঞ্চে ওঠেন বাংলাদেশের খ্যাতিমান কাওয়ালি গানের শিল্পী মালেক কাওয়াল। অর্থাৎ কাওয়ালি সুরের মুগ্ধতায় শুরু হয় শেষ দিনের পরিবেশনা।\nআর্মি স্টেডিয়ামের গ্যালারি ভর্তি দর্শক-শ্রোতাদের সুরের ইন্দ্রজালে ভাসাতে মালেক কাওয়াল তার পরিবেশনা শুরু করেন সুফি ঘরানার ‘ইশকে নবী ক্যায়া’ গান দিয়ে। গানটি কণ্ঠে তোলার পরপরই পেতে থাকেন উপস্থিতির করতালি আর বাহবা।\nএরপর তিনি একে একে গেয়ে শোনান 'হজরতে ইসমে-আজম', 'ইয়া আলী', 'নূর-এ-মোহাম্মদ হাবীব আল্লাহ', 'বাবা মওলানা', 'এই ভুবনে নেই তোমার তুলনা', 'খাজা পিয়া হে দিল্লিতে হে খাজা পিয়া'র মতো অসাধারণ সব গান।\nতার পরিবেশনা শেষে মঞ্চে ওঠে রাশিয়ার লোকগানের দল ‘সাত্তুমা’। আধুনিক লোক ঘরানার ফিউসন গান দিয়ে দর্শক নজর কাড়ে ব্যান্ডটি। বিশেষ করে ব্যান্ডটির ইন্সট্রুমেন্টাল ছিল এককথায় অসাধারণ।\nম্যান্ডোলিন, বাঁশি, ভায়োলিনের যথাযথ সংমিশ্রণে প্রসিদ্ধ রুশ লোকসংগীতের সমৃদ্ধ সুধা ও মাদকতা ছড়িয়ে দেয় কারেলিমা অঞ্চলের জনপ্রিয় এই ব্যান্ডদল।\nরাশিয়ার জনপ্রিয় এই ব্যান্ডদলেন মনোমুগ্ধকর পরিবেশনা শেষে মঞ্চে আসেন বাংলার অন্যতম লোকসংগীত শিল্পী চন্দনা মজুমদার। মঞ্চে এসেই তিনি গাইলেন সাধক লালন সাঁইজির ‘জগত মুক্তিতে ভোলালেন সাঁই’।\nআয়োজনের শেষ রাত হওয়ায় মাঠে দর্শক অন্যদিনের তুলনায় একটু বেশিই। সেই দর্শকেরও যেন লালনের এই গানের প্রতিটি কলিই জানা! শিল্পীর সঙ্গে সমস্বরে গেয়ে বাংলার লোকসংগীতের এই সাধককে স্বাগত জানান তারা।\nএরপর তিনি গান আরেকটি লালন সংগীত ‘ধন্য ধন্য বলি তারে’। গীতিকবি বিজয় সরকারের ‘তুমি জানো নারে প্রিয়’ গানটি চন্দনা মজুমদার কণ্ঠে তুলতেই সুর জাগে স্টেডিয়ামের প্রতিটি কোণে।\nএরপরে তিনি শোনান ফকির কালা শাহর ‘লোহারে বানাইল কাঞ্চা সোনা’। এর আগে চন্দনা মজুমদার পরিবেশন করেন লালনসংগীত ‘ সে কী চেনে মানুষ রতন’। আর্মি স্টেডিয়ামের গ্যালারির সব দর্শকই তখন কণ্ঠ মেলান এ গানে।\nশেষে তিনি শোনান ‘মনপুরা’ সিনেমার ‘যাও পাখি বলো তারে’। এই গানের পরিবেশনা শেষে তিনি বলেন, বাংলার আসল লোকজ যে গান, আপনারা সে গান শুনবেন। এমনটাই প্রত্যাশা।\nউৎসবের শেষ পরিবেশনা পাকিস্তানের সুফি ঘরানার ব্যান্ড জুনুনের। ১৯৯৭ এর চতুর্থ অ্যালবাম ‘আজাদি’র ‘সাইওনি’ দিয়ে উপমহাদেশের শ্রোতাদের মন জয় করে নেয় ব্যান্ডটি।\nব্যান্ডের লিড ভোকাল আলী আজমত বলেন, চমৎকার মানুষ আপনারা! এখানে আসতে পেরে সত্যিই অন্যরকম লাগছে। লোকগানের প্রতি আপনাদের এতটা নিবেদন, সত্যিই ভালো লাগছে অনেক। এই মঞ্চে গাইতে পারাও সৌভাগ্যের ব্যাপার। আপনারা সম্মান জানবেন আমার।\nএই ব্যান্ডটি শোনায় বলিউডি সিনেমা ‘হাফ গার্লফ্রেন্ড’র ‘তু হি হ্যায়’ গানটি। এরপর তারা শোনায় ‘ইয়ে দিল হ্যায় তোমহারা’। দুটি গানের পর তারা শোনায় তাদের সবচেয়ে জনপ্রিয় ‘সাইওনি’ গানটি।\n১৯৯৭ সালে নিজেদের চতুর্থ অ্যালবাম ‘আজাদি’-র প্রথম ট্র্যাক ছিল গানটি। এই এক গানেই উপমহাদেশে তুমুল জনপ্রিয়তা পেয়ে যায় পাকিস্তানের ফোক গানের এই ব্যান্ডদল।\nব্যান্ড দলটির পারফর্মের মধ্য দিয়েই রাতে পর্দা নামে আন্তর্জাতিক লোকসংগীত উৎসবের পঞ্চম আসরের। এ আসরে এবার পারফর্ম করেন জর্জিয়ার লোকগানের দল ‘শেভেনেবুরেবি, বাংলাদেশের বাউল শিল্পী শাহ আলম সরকার, ভারতীয় সংগীতশিল্পী দালের মেহেন্দি।\nছিলেন বাংলাদেশের লোকশিল্পী কাজল দেওয়ান, ফকির শাহাবুদ্দিন, ম্যাজিক বাউলিয়ানার কামরুজ্জামান রাব্বি ও শফিকুল ইসলাম, মালির হাবিব কইটে অ্যান্ড বামাদা এবং পাকিস্তানের সুফি গায়িকা হিনা নাসরুল্লাহ্। সমাপনী দিনে দর্শক উপস্থিতি ছিল এককথায় চোখ ধাঁধানো।


গোরস্থানে সাবধান! (চলচ্চিত্র) - উইকিপিডিয়া\nগোরস্থানে সাবধান! (চলচ্চিত্র)\nগোরস্থানে সাবধান !\nগোরস্থানে সাবধান! চলচ্চিত্রের পোস্টার\nমৌ রায় চৌধুরী\nভিথ্রিজি ফিল্মস প্রাইভেট লিমিটেড\nগোরস্থানে সাবধান ! সন্দীপ রায় পরিচালিত ২০১০ সালের বাংলা ভাষার ভারতীয় গোয়েন্দা চলচ্চিত্র। সত্যজিৎ রায়ের একই নামের উপন্যাস থেকে নির্মিত চলচ্চিত্রটির চিত্রনাট্য লিখেছেন সন্দীপ রায়। এটি নতুন ফেলুদা চলচ্চিত্র ধারাবাহিকের চতুর্থ চলচ্চিত্র এবং টিনটোরেটোর যীশুর সিক্যুয়াল। এতে ফেলুদা চরিত্রে অভিনয় করেছেন সব্যসাচী চক্রবর্তী, তোপসে চরিত্রে অভিনয় করেছেন সাহেব ভট্টাচার্য এবং জটায়ু চরিত্রে বিভু ভট্টাচার্য।\nহঠাৎ ঝড়ে পার্ক স্ট্রীট সিমেট্রির কাছে নরেন্দ্রনাথের উপরে গাছ পরে তিনি গুরুতর আহত হন। সেখানে তিনি একটি খোঁড়া কবর খুঁজে পান। ফেলুদা তদন্ত চালিয়ে খুঁজে পান আসলে তা ছিল মার্কাস গডউইনের কবর এবং ১৯শ শতাব্দীর লখনৌয়ে সেই পরিবারের ইতিহাস। তারা তৎকালীন ব্রিটিশ শাসনের সময় লখনৌতে বাস করতেন। তার মেয়ে শার্লটের ডায়েরি পড়ে জানতে পারেন মার্কাসের কবরে একটি দামী ঘড়ি ছিল। ফেলুদা বুঝতে পারেন কেন কবরটি খোঁড়া হল। ফেলুদা কলকাতার রিপন লেনে গিয়ে এই পরিবারের সাথে যোগসূত্র আছে এমন এক অ্যাংলো-ইন্ডিয়ান পরিবারকে খুঁজে পান। সেখানকার হরিপদবাবুর সহায়তার ফেলুদা সেই দলকে খুঁজে বের করেন যারা কবর থেকে ঘড়িটি গায়েব করে ফেলে।\nসাহেব ভট্টাচার্য - তোপসে\nধৃতিমান চট্টোপাধ্যায় - মহাদেব চৌধুরী\nহারাধন বন্দ্যোপাধ্যায় - সিধু জ্যেঠা\nতিনু আনন্দ - মার্কাস গডউইন\nদ্বিজেন বন্দ্যোপাধ্যায় - প্রিয়বত সরকার\n↑ "Shaheb makesacomeback as Topshe"। টাইমস অফ ইন্ডিয়া। Bennett, Coleman & Co. Ltd। ১২ মে ২০১৬। সংগ্রহের তারিখ ৮ জানুয়ারি ২০১৭।\n↑ "চলে গেলেন 'জটায়ু'"। জি২৪ ঘণ্টা। ২০১১-০৯-২৩। সংগ্রহের তারিখ ২০২০-১২-৩০।\nইন্টারনেট মুভি ডেটাবেজে গোরস্থানে সাবধান! (ইংরেজি)\nরটেন টম্যাটোসে গোরস্থানে সাবধান (ইংরেজি)\n'https://bn.wikipedia.org/w/index.php?title=গোরস্থানে_সাবধান!_(চলচ্চিত্র)&oldid=5718832' থেকে আনীত


আমাদের দেশে: গত দুই বছরে ছয় শতাধিক বা’ল্যবিয়ে বন্ধ করেছেন এই কিশোরী! - bringnewz\nআমাদের দেশে: গত দুই বছরে ছয় শতাধিক বা’ল্যবিয়ে বন্ধ করেছেন এই কিশোরী!\nJune 22, 2021 news desk অন্যান্য 0\nউন্নয়ন নিশ্চিত করতে বাংলাদেশের অগ্রাধিকার কী হওয়া উচিত, তা চিহ্নিত করার লক্ষ্যে গবেষণা … বাল্যবিবাহ রোধে সবচেয়ে কার্যকর উপায়। বেশ কিছু দেশেই মেয়েদের অনেক কম বয়সেই বিয়ে দিয়ে দেওয়া হয়। ফলে কোনো কিছু বুঝে ওঠার আগেই সংসারের সব দায়-দায়িত্ব কাঁধে নিতে হয় তাদের। বাংলাদেশেও বাল্যবিয়ের হার বেশ আশঙ্কাজনক। শিশু অধিকার কর্মী ও আইনজীবীদের মতে, বিশ্বের সবচেয়ে বেশি বাল্যবিয়ের হার বাংলাদেশেই। দেশটিতে\nঅর্ধেকের বেশি মেয়েরই ১৮ বছর বয়সের আগেই বিয়ে দেওয়া হয়। এছাড়া ১৫ হওয়ার আগেই প্রায় ১৮ শতাংশ মেয়ে শিশুর বিয়ে হয়। মানবাধিকার সংস্থা ওয়ার্ল্ড ভিশন বলছে, অনেক কম বয়সে কোনো মেয়ের বিয়ে হওয়াটা তার স্বাস্থ্যের জন্য ক্ষতিকর।\nদোলা জানিয়েছেন, তার বয়স যখন মাত্র ১২ তখন আশপাশের অনেকেই তার মায়ের কাছে বিয়ের প্রস্তাব নিয়ে আসতেন। তিনি বলেন, তার নিজের মায়েরও মাত্র ১৩ বছর বয়সে\nএর মধ্যেই তিনি বেশকিছু প্রশিক্ষণও নিয়েছেন। গত বছর তিনি জেনেভায় জাতিসংঘের একটি সম্মেলনে যোগ দেন। সেখানে তিনি তার দেশের মেয়েদের সমস্যা এবং বিভিন্ন কার্যক্রমে তার সফলতার কথা তুলে ধরেন। বাল্যবিয়ে শুধু বাংলাদেশেই সমস্যা নয়। বরং এটি বিশ্বব্যাপী অনেক দেশেই একটি প্রধান সমস্যা।\nব্রেকিং নিউজ: এসএসসি-এইচএসসি পরীক্ষার সিদ্ধান্ত শিগগিরই: শিক্ষামন্ত্রী!\nবন্ধুর দাওয়াতে ইসলাম গ্রহণ সেই নওমুসলিম ওমর ফারুক হ*ত্যা*র বিচার চাইলেন আজহারীও!


সাজিদ হক সৌম্য ১১:৩৬ অপরাহ্ণ, নভেম্বর ০৯, ২০১৯\nএই বাবরি মসজিদ নিয়ে ঝামেলা বা ক্যাচাল, যেটাই বলেন, সেটা বেশ পুরনো। কিন্তু ভারতের সর্বোচ্চ আদালতে মসজিদের সাথে মন্দির নির্মাণ নিয়ে যে রায়’টা দিলো তা মোদীর সাম্প্রদায়িক মনোভাবেরই আইনি প্রকাশ হয়েছে। বলে রাখা ভালো, রাম মন্দির নির্মাণ বিজেপির নির্বাচনী অঙ্গীকারেও ছিলে।\nআদালতের রায়ে কিংবা আর্কিওলজিক্যাল সার্ভে অব ইন্ডিয়ার প্রতিবেদনের কোথাও বলা হয়নি, মসজিদের স্থানে রাম মন্দিরের অস্তিত্ব ছিল। আদালত তার রায়ে স্ববিরোধিতাও করেছে। যেমন রায়ে বলেছে 'যেহেতু বিশ্বাসের ওপর দাঁড়িয়ে জমির মালিকানা ঠিক করা সম্ভব নয়, তাই আইনের ভিত্তিতেই জমির মালিকানা ঠিক করা উচিত।' কিন্তু সেই মন্দির থাকার অলীক কল্পনার ভিত্তিতেই রায় দিয়ে নতুন করে রাম মন্দির নির্মাণের নির্দেশ দিয়েছে।\nএবার বিষয়গুলো ব্যাখ্যা করি। এই জন্য বাবরি মসজিদ নিয়ে বিরোধিতার শুরু থেকে নজর দিতে হবে। এখন পর্যন্ত এই নিয়ে চারটি মামলা হয়েছে। পাঠকের বুঝবার জন্য সেই মামলাগুলোর সংক্ষিপ্ত ইতিহাস তুলে ধরছি। সেই ১৮৮৫ সালে থেকে যার শুরু। বাবরি মসজিদ, মসজিদ সংলগ্ন কবরস্থান মিলে জমির পরিমাণ প্রায় ২.৭৭ হেক্টর। যার মালিকানার দাবি করেছে, নির্মোহ আখড়া, সুন্নি ওয়াকফ বোর্ড, আর স্বয়ং রামের হয়ে তার একজন পূজারী।\nএই চারটি মামলা হলো\nমামলা ১: মসজিদে রামের মূর্তি স্থাপন করে পূজা করার অনুমতি চেয়ে ১৯৫০ সালে রাম ভক্ত গোপাল সিং বিশারদ প্রথম মামলা করেন। সেই সময়ই রামের মূর্তিও স্থাপন করা হয় মসজিদের ভেতরে।\nমামলা ২: ১৯৫৯ সালে ‘নির্মোহ আখড়া’ মসজিদের পুরা মালিকানা দাবি করে মামলা দায়ের করে। এর আগে নির্মোহ আখড়ার মহান্ত রঘুবির দাস ১৮৮৫ সালে এখানে মসজিদের পাশে মন্দির বানানোর অনুমতি চেয়ে মামলা করেছিল। কিন্তু তাতে তাদের দাবি নাকচ করে দেয়া হয়েছিল। (নির্মোহ আখড়া খুব ধনী একটি সংগঠন/ সম্প্রদায় যা ভারতে প্রচুর মন্দির এবং মঠের মালিক।)\nমামলা ৩: ১৯৬১ সালে মুসলিম সুন্নি ওয়াকফ বোর্ড পুরো প্রপার্টির মালিকানা দাবি করে মসজিদ থেকে মূর্তি সরিয়ে ফেলার আর মসজিদের কাস্টোডিয়ানশিপ ওয়াকফ বোর্ডের কাছে হস্তান্তর করার দাবি নিয়ে মামলা করে। কোনো রায় ছাড়া সেই মামলাও ঝুলে থাকে।\nমামলা ৪: এই মামলাটি খুব ইন্টারেস্টিং ......\n১৯৮৯ সালে হিন্দু দেবতা রামের পক্ষ হয়ে পুরো জায়গার মালিকানা দাবি করে মামলা দায়ের করে হিন্দু আরাধক জি এস বিশারদ।\nচারটি সিভিল মামলার ওপর ভিত্তি করে ২০১০ সালের ৩০ সেপ্টেম্বর এলাহাবাদ হাইকোর্ট বাবরি মসজিদের জমিকে তিন গ্রুপের মাঝে ভাগ করার রায় দেয়। যার একাংশ সুন্নি বোর্ড, অন্য অংশ মন্দির আর বাকি অংশ নির্মোহ আখড়াকে দেওয়া হয়। এরপর মামলাটি চলে যায় ভারতের সুপ্রিম কোর্টের আপিল বিভাগে, যার রায় দেওয়ার মাধ্যমে ভারতের ইতিহাসে আইনি সম্প্রাদায়িকতার সূচনা করলো সে দেশের সর্বোচ্চ আদালত।\nএবার আসি কেন এই রায়কে সাম্প্রদায়িক বলছি তার ব্যাখ্যায়\nরায়ে, ২ দশমিক ৭৭ একর জমিতে মন্দির নির্মাণের জন্য কেন্দ্রীয় সরকারকে ট্রাস্ট গঠনের নির্দেশ দিয়েছেন সুপ্রিম কোর্ট। বিপরীতে অযোধ্যায় অন্য কোনো স্থানে মসজিদ নির্মাণের জন্য পাঁচ একর জমি সুন্নি ওয়াকফ বোর্ডকে দেওয়ার নির্দেশ দেওয়া হয়েছে। কিন্তু জমিটি সুন্নি ওয়াকফ বোর্ড কখন বুঝে পাবে তা পরিষ্কার করে বলা নেই।\nঅপরদিকে, আর্কিওলজিক্যাল সার্ভে অব ইন্ডিয়ার (এএসআই) তথ্যানুযায়ী বাবরি মসজিদের নিচে স্থাপনার প্রমাণ পাওয়া গেছে। তবে মাটির নিচে থাকা স্থাপনাটি ঠিক কী ছিল, তা এএসআই সুনির্দিষ্ট করে বলতে পারেনি। অর্থাৎ রাম মন্দিরের জায়গায় যে মসজিদ নির্মাণ হয়েছিল কোর্ট তা প্রমাণ করতে পারেনি।\nকলকাতার আনন্দবাজারের প্রতিবেদনে বলা হয়, রায়ের শুরুতেই প্রধান বিচারপতি রঞ্জন গগৈ ওয়াকফ বোর্ডের আর্জি এবং নির্মোহ আখড়ার বিতর্কিত জমির ওপর দাবি খারিজ করে দেন।\nতারপর তিনি বলেন, 'যেহেতু বিশ্বাসের ওপর দাঁড়িয়ে জমির মালিকানা ঠিক করা সম্ভব নয়, তাই আইনের ভিত্তিতেই জমির মালিকানা ঠিক করা উচিত। আপাতত কেন্দ্রীয় সরকার ওই জমির মালিকানা পাবে। কেন্দ্রকে তিন মাসের মধ্যে বোর্ড অব ট্রাস্ট গঠন করে তাদের হাতে বিতর্কিত জমি তুলে দিতে হবে। ট্রাস্টের তত্ত্বাবধানেই বিতর্কিত ২ দশমিক ৭৭ একর জমিতে মন্দির নির্মাণ হবে। সুন্নি ওয়াকফ বোর্ড ওই জমিতে অধিকার দাবি করতে পারবে না।'\nএখানে প্রশ্ন হলো, ধর্মীয় বিশ্বাসকে যদি আদালত প্রাধান্য না দেন তাহলে কিসের ভিত্তিতে কোনো আইনের বলে মন্দির নির্মাণের অনুমতি দিলেন?\nগণমাধ্যমের খবর থেকে যা বুঝলাম, এএসআই এর খননের ফলে মসজিদের নিচে যেসব জিনিস পাওয়া গেছে, তাতে মনে হয়েছে মসজিদটির নিচে অন্য কাঠামো ছিল। তবে সেগুলো মসজিদের না মন্দিরের তা নিশ্চিত নয়। তবে, কাল্পনিক বিশ্বাসের ভিত্তিতে রায় মন্দিরের পক্ষেই গেছে। ওদিকে, রায়ে মসজিদ ভাঙার জন্য, হাজার হাজার মুসলিমকে হত্যার জন্য, কোনো শাস্তির কথা না বলায়, বিজেপির রাম মন্দিরের জন্য মসজিদ ধ্বংসের বিষয়টিকে ‘অন্যায়’না বলে নৈতিক ভিত্তিই দিল। যা কি না ধর্মীয় স্থাপনা উচ্ছেদ আর ধর্মের নামে হানাহানিকে ভারতে আইনিভাবে প্রতিষ্ঠিত করলো।\nতর্কের খাতিরে যদি ধরেও নেওয়া হয়, এক সময়ে সেখানে রাম মন্দির ছিল তাই মসজিদ ভাঙতে হবে। তাহলে তো বলতে হয় কাবা শরিফেও তো আরবের পৌত্তলিকদের উপাসনা চলতো একসময়, এখন পৌত্তলিকরা কাবা শরিফের মালিকানা দাবি করলে চলবে? একসময় তো এই রাম-শ্যাম, কোরআন ইসলাম কিছুই ছিল না (বিজ্ঞানের কথা অনুসারে) তখন মানুষ সূর্য-চাঁদ এগুলোর পূজো করতো। তাহলে কি হিন্দু-ইসলাম-বৌদ্ধ-খ্রিষ্টান ধর্ম বিশ্বাস বাদ দিয়ে আবার আগের সূর্য দেবতাকে নিয়ে আসতে হবে?\nআমার বন্ধু ফরহাদ হোসেন বলেন, রাজনীতিতে ইস্যু থাকতে হয় কিংবা ইস্যু তৈরি করতে হয়। আবার রাজনীতির মাঠে বিপক্ষ দলও লাগে। কিংবা অদৃশ্য শত্রুরও প্রয়োজন আছে। শত্রু না থাকলে বানানো হয়। এসব না করলে রাজনীতির খেলা জমে না। মানুষও এক পেশে খেলা বেশি দিন খায় না। তাই তো বাবরি মসজিদ, গোরক্ষা, এনআরসি এসবই খেলার উপাদান। এগুলো না থাকলে কিংবা না বানালে রাজনীতি করবে কেমনে ওরা? সব কিছু ঠিকঠাক চললে তো ওরা বেকার হয়ে যাবে, রাজনীতিই হারিয়ে যাবে।\nলেখক: সাজিদ হক সৌম্য\nযুক্তরাষ্ট্র প্রবাসী সাংবাদিক।


ভ্রু পাতলা হলে কিভাবে ঘন করবেন জেনে নিন! - প্রানপ্রিয়.কম\nHome / ত্বকের যত্ন / ভ্রু পাতলা হলে কিভাবে ঘন করবেন জেনে নিন!\nভ্রুযুগোল যদি ঘন হয় তবে থ্রেডিং করে পছন্দমতো আকার দেওয়া যায়। কিন্তু যাঁদের ভ্রুদ্বয় স্বাভাবিকভাবেই পাতলা, তাঁরা কী করবেন। চোখের পাপড়ি পাতলা হলেই বা সমাধান কী সেই সব মানুষের যাদের ভ্রুদ্বয় পাতলা মনে হচ্ছে। কৃত্রিম পাপড়ি ও মাসকারার মাধ্যমে ভ্রু ও পাপড়ি ঘন দেখানো যায় কীভাবে। প্রাকৃতিকভাবে পাতলা ভ্রু ও পাপড়ি কি ঘন করা সম্ভব? জানিয়েছেন বিশেষজ্ঞরা।\nরূপবিশেষজ্ঞ আমিনা হক জানালেন, অনেক সময় খুশকি বা ত্বকে ছত্রাকের সংক্রমণের কারণে পাপড়ি ও ভ্রুর চুল পড়ে যেতে শুরু করে। খারাপ মানের প্রসাধনী ব্যবহার এবং প্রসাধনী ব্যবহারের পর ঠিকমতো পরিষ্কার না করলেও এমন হতে পারে বলে জানিয়েছেন রূপবিশেষজ্ঞ তানজিমা শারমিন। তাঁর মতে স্বাস্থ্য ভালো না থাকলে অর্থাৎ অভ্যন্তরীণ সুস্থতা না থাকলে বাহ্যিক রূপ কখনোই সুন্দরভাবে ফুটে উঠবে না, তা ত্বকের ক্ষেত্রেই হোক কিংবা চুলে।\nরূপচর্চার মাধ্যমে এ ধরনের সমস্যা সমাধানের আগে কোনো চিকিৎসকের কাছ থেকে পরামর্শ নেওয়া উচিত। হলি ফ্যামিলি মেডিকেল কলেজ হাসপাতালের চর্মরোগ বিশেষজ্ঞ আফজালুল করিম জানালেন, অনেক সময় দেখা যায় ভ্রুর কোনো একটি অংশের চুল ঝরে যেতে থাকে। এটি একধরনের রোগ, যাকে এলোপেশিয়া এরিয়েটা বলে। এমন হলে দেরি না করে চিকিৎসকের শরণাপন্ন হতে হবে। অনেক সময় মাথায় খুশকি হলে ভ্রুএর ও পাপড়িতে তা ছড়িয়ে পড়ে, এটিও সমাধান করতে হবে চিকিৎসার মাধ্যমে। অবশ্যই চুল, চোখের পাপড়ি ও ভ্রুদ্বয়ের খুশকি দূর করার চিকিৎসা শুরু করতে হবে একসঙ্গে, তা না হলে খুশকি থেকে মুক্তি পাওয়া কঠিন হবে। চুল পড়ে যাওয়া রোধ করতে পুষ্টিকর খাবার খাওয়ার প্রয়োজনীয়তার কথাও বলেন তিনি।\nরূপবিশেষজ্ঞরা জানান, ক্যাস্টর ওয়েল বা তিলের তেল তুলায় ভিজিয়ে প্রতিদিন রাতে ঘুমানোর আগে ভ্রুতে আলতো করে কিছুক্ষণ ঘষলেও প্রাকৃতিকভাবে ভ্রুর ঘন হয়ে ওঠা চোখে পড়ে । তবে এটি সময়সাপেক্ষ ব্যাপার, এ জন্য ধৈর্য ধরতে হবে।\nভ্রুযুগোল ও পাপড়ি ঘন দেখাতে যা যা করতে পারেন\n* মেকআপের সময় ভ্রুএর ঘন দেখানোর জন্য কালো বা বাদামি আইব্রও পেনসিল, ব্ল্যাক ডাস্ট পাউডার ইত্যাদির সাহায্যে ভ্রুদ্বয় এঁকে মোটা ও ঘন দেখানো যায়। * ভ্রুর উপর আঁকার ক্ষেত্রে সতর্কতা অবলম্বন করতে হবে। ভ্রুর শুরুতে হালকা করে, মাঝের অংশ একটু গাঢ় এবং একদম শেষের ধারটা চিকন করে আনতে হবে। তা না হলে কৃত্রিম মনে হবে।\n* পাপড়ি ঘন দেখানোর জন্য মাসকারা তো সব সময় ব্যবহার করা যায়। কয়েক পরত ব্যবহার করলে তা আরও ঘন দেখাবে। তবে প্রতিবার দেওয়ার পর পরবর্তী পরত মাসকারা দেওয়ার জন্য আগেরটি শুকিয়ে নিতে হবে। * কৃত্রিম পাপড়িও ব্যবহার করা যেতে পারে। অল্প ঘন, বেশি ঘন বেশ কয়েক রকমের কৃত্রিম আইল্যাশ বা পাপড়ি বাজারে কিনতে পাওয়া যায়। বয়স ও পরিবেশ বুঝে তা ব্যবহার করতে পারেন।\nযে বিষয় গেুলো এই সময় মনে রাখবেন\n* চোখে যেকোনো প্রসাধনী ব্যবহারের ক্ষেত্রে তার মান এবং মেয়াদ উত্তীর্ণের তারিখ সম্পর্কে নিশ্চিত হয়ে নেওয়া দরকার। * আই মেকআপ রিমুভার বা কোনো ভালো লোশন দিয়ে খুব ভালোমতো চোখের মেকআপ তুলে ফেলুন। * চোখের মেকআপ তোলার জন্য পরিষ্কার তুলা বা কাপড় ব্যবহার করবেন। টিস্যু পাতলা থাকে বলে তা ভিজে চোখের ভেতর রিমুভার ঢুকে যাওয়ার ভয় থাকে। কিংবা টিস্যুর অংশও ঢুকে যেতে পারে। * খুশকি হলে চুলকানো এবং চোখ জোরে জোরে ঘষাঘষি করবেন না। * নিয়মিত প্রোটিন এবং ভিটামিনসমৃদ্ধ খাবার খান।\nTags ত্বকের যত্ন ভ্রু


Conscience of few activists gets awakened selectively - Anandabazar\nConscience of few activists gets awakened selectively\n১ ডিসেম্বর, ২০২০, ০১:২১:৪৪\nশেষ আপডেট: ১ ডিসেম্বর, ২০২০, ০১:৩২:২৮\nনা, আপনার স্থান হবে না\nএই নভেম্বরের এক অপরাহ্ণে কলকাতা শহর দেখল এক মহামিছিল। অতিমারির আশঙ্কাকে সরিয়ে রেখে পথে নেমেছিলেন কলকাতার অনেক মানুষ এক জন অভিনেতার শেষযাত্রায়। কলকাতা থেকে অনেক দূরে বসে দূরদর্শনের পর্দায় তা দেখে অভিভূত এক সাহিত্যিক কবি তসলিমা নাসরিন। তাঁর ফেসবুকে লিখলেন: “কবিতা পড়ে, গান গেয়ে, ফুলে ফুলে সাজিয়ে, চোখের জলে ভিজিয়ে প্রিয় শিল্পীকে যেভাবে বিদায় দিল কলকাতা— তার তুলনা হয় না।’’ আরও অনেক প্রশংসা। সত্যিই তো, এই মহানগরে, এই রাজ্যে, শিল্পীর, সংস্কৃতির এত সম্মান, তা ঢাক বাজিয়ে, বুক ফুলিয়ে আমরা প্রায়শই বলেও থাকি। কিন্তু কেউ যদি প্রশ্ন করেন: তসলিমা, আপনি কেন মিছিলে ছিলেন না, কেন আপনি নির্বাসিতা ধূসর দিল্লিতে?\nতেরো বছর আগে, ২০০৭-এর এ-রকমই এক নভেম্বরের দিনে (২২ নভেম্বর), আপনাকে একবস্ত্রে কলকাতা ছাড়া করেছিল এই মিছিলের অনেক মানুষই। আপনি দ্বিজ, এক বার ঢাকা থেকে, তার পর কলকাতা, মৃত্যুর গ্রাস থেকে বেরিয়ে এসে আবার সজীব হয়েছেন। তবু আপনার ফেসবুকে আপনি এই শহরের প্রতি এখনও মমতাময়ী। কিন্তু আমরা যারা এক বার উদ্বাস্তু হয়ে এই শহরের জলাজঙ্গলে আশ্রয় নিয়েছিলাম, সেই অতিসাধারণদের— তেরো বছর আগের নভেম্বর থেকে আবার উদ্বাস্তু হওয়ার দুঃস্বপ্ন আমাদের নিদ্রায় অনুপ্রবেশ করেছে।\nমিছিলেই ফিরে আসি। একেবারে সর্বপ্রথমে আছেন মুখ্যমন্ত্রী মমতা বন্দ্যোপাধ্যায়। যিনি সেই ২০০৭ সালেই, তখন তিনি বিরোধী নেত্রী, মাদ্রাসা ছাত্রদের সভায় গিয়ে আপনাকে বিতাড়নের মৌলবাদী দাবি সমর্থন করেছিলেন। আপনি নিজেই সাক্ষাৎকারে জানিয়েছেন আপনার প্রতি মমতা বন্দ্যোপাধ্যায়ের বিরূপতার কথা। ২০০৭, ২১ নভেম্বর মধ্য কলকাতার মৌলবাদী হাঙ্গামার অন্যতম নায়ক জামাতের সিদ্দিকুল্লা চৌধুরী এখন মমতা মন্ত্রিসভার মন্ত্রী। মিছিলে মুখ্যমন্ত্রীর পিছনেই রয়েছেন সেই ২০০৭ সালের পশ্চিমবঙ্গের সর্বশক্তিমান বাম নেতা কমরেড বিমান বসু। তিনি সেই ২১ নভেম্বরে দাঙ্গাকারী মৌলবাদীদের সঙ্গে সুর মিলিয়ে সংবাদমাধ্যমেই ফতোয়া দিলেন— তসলিমা নাসরিনকে রাজ্য ছাড়তে হবে। মিছিলের আর কারও নামের প্রসঙ্গে আসব না, তবে আপনার প্রশংসিত মিছিলের সংগঠকরা, নামী-জনেরা কেউ আপনার পাশে দাঁড়াননি। দু’এক জন নাকি কান্না কেঁদেও তার পর আশ্রয় নিয়েছেন মমতা বা বিমানের ছায়ায়। হে দ্বিজ, আপনার মিছিলে আপনি একাই।\nকী হয়েছে আপনার চলে যাওয়াতে? আপনার প্রস্থান ইঙ্গিত দিল এই শহরের শিল্প-সংস্কৃতির নতুন নিয়ন্ত্রকদের। সুতরাং, ৬ থেকে ৮ ফেব্রুয়ারি ২০০৯-এ তিন দিন ধরে মহানগরের কেন্দ্রে উপমহাদেশের অন্যতম প্রাচীন ইংরেজি সংবাদপত্রের অফিস ঘিরে চলল মৌলবাদী তাণ্ডব। ওই পত্রিকায় প্রকাশিত একটি লেখার মৌলবাদী বিরোধিতাকে শান্ত করতে তার সম্পাদককে গ্রেফতার করা হয়। এই মহানগর এই খবর প্রায় জানতেই পারেনি, নীরব ছিল আপনার প্রশংসিত মিছিলের সবাই। ৬ মে ২০১১’তে পৃথিবীর কুখ্যাততম ইসলামি সন্ত্রাসবাদী ওসামা বিন লাদেনের মৃত্যুতে কলকাতার টিপু সুলতান মসজিদে প্রার্থনা করলেন তৃণমূল কংগ্রেসের অন্যতম পৃষ্ঠপোষক ইমাম বরকতি সাহেব এবং আপনাকে বিতাড়নের অন্যতম নায়ক ও পরে তৃণমূল বিধায়ক ইদ্রিশ আলি। এঁরাই আপনার ছেড়ে যাওয়া কলকাতার বিশিষ্ট নাগরিক।\nআপনার স্বদেশ বাংলাদেশের ছাত্র-যুবরা এই মৌলবাদীদের বিরুদ্ধে ৬ ফেব্রুয়ারি ২০১৩’তে ঢাকার শাহবাগে শুরু করল এক ঐতিহাসিক আন্দোলন, যার মূল দাবি: ১৯৭১-এর গণহত্যাকারী নেতাদের মৃত্যুদণ্ড কার্যকর করতে হবে। এই গণহত্যা আদতে বাঙালি হিন্দু গণহত্যা। কয়েক লক্ষ নিহতের ৯০ শতাংশ ছিলেন হিন্দু। নিহত মুসলমানরা ছিলেন মূলত আওয়ামী লীগের সঙ্গে যুক্ত, যাঁদের নিধনকে রাজনৈতিক হত্যা বলা যায়। এ প্রসঙ্গে পাকিস্তানের প্রধান বিচারপতি হামুদুর রহমানের নেতৃত্বে গঠিত কমিশনের রিপোর্টে প্রকাশ পেয়েছে হিন্দুদের হত্যা করার লিখিত নির্দেশ। কমিশনের ভাষায়, “সারা দেশ জুড়ে গণহত্যার ধরনটাই ছিল এই রকম। হিন্দুদের শনাক্ত করে ঘটনাস্থলে হত্যা করা। এ জন্য সৈন্যরা পুরুষদের পরীক্ষা করে দেখত ‘ছুন্নত’ করা আছে কি না। থাকলে মুক্তি, না থাকলে নিশ্চিত মৃত্যু।” আগ্রহীরা এই বিষয়ে বাংলাদেশের প্রণম্য ইতিহাসবিদ মুনতাসীর মামুনের নেতৃত্বে ১৯৭১ গণহত্যা নির্যাতন আর্কাইভ ও যাদুঘর ট্রাস্ট-এর প্রকাশিত গণহত্যা গ্রন্থমালার বইগুলি দেখে নিতে পারেন। সম্ভবত হিন্দু গণহত্যা বলেই এই গণহত্যা ও তার বিচার নিয়ে মিছিলের পশ্চিমবঙ্গ আশ্চর্য রকম নিঃস্পৃহ। ন্যুরেমবার্গ বিচারের মতনই এই যুদ্ধকালীন গণহত্যার বিচার— ইন্টারন্যাশনাল ক্রাইমস ট্রাইবুনাল (বাংলাদেশ) সারা পৃথিবীতে আলোচিত, এমনকি আইনি বিষয়ে আলোচনার জন্য গুরুত্বপূর্ণ। অথচ, পশ্চিমবঙ্গের সংবাদমাধ্যমে এ নিয়ে কোনও আলোচনাই হয়নি। এই অত্যন্ত গুরুত্বপূর্ণ মামলার এগারো জন শীর্ষ সরকারি আইনজীবীর মধ্যে একমাত্র হিন্দু আইনজীবী ছিলেন রানা দাশগুপ্ত। বাংলাদেশের প্রথম সারির বরেণ্য হিন্দুদের অন্যতম, সুপ্রিম কোর্টের বরিষ্ঠ আইনজীবী রানা দাশগুপ্ত বামপন্থী আন্দোলনের পথ বেয়ে এখন বাংলাদেশের সংখ্যালঘু হিন্দু বৌদ্ধ খ্রিস্টানদের প্রধান আশ্রয়। বীরাঙ্গনা প্রীতিলতা ওয়াদ্দেদার-এর বাড়ির সন্তান রানা দাশগুপ্ত কলকাতায় এসেছেন অনেক বার, কিন্তু পশ্চিমবঙ্গের সংবাদমাধ্যম তাঁকে চেনেনি।\nশাহবাগ আন্দোলন বাংলাদেশে এক ঝড় তোলে, এর বিপরীতে মৌলবাদীরা সক্রিয় হয়। এই সময় কাঁধে ঝোলা ক’জন নিরীহ লিটল ম্যাগাজিনওয়ালা কলকাতার রবীন্দ্র সদন চত্বর থেকে শাহবাগ আন্দোলনের পক্ষে একটি মিছিল বার করবার চেষ্টা করে। তৎপর তৃণমূলি পুলিশ তা শুরুই করতে দেয় না। এর ক’দিন বাদেই, ৩০ মার্চ ২০১৩’তে, বাঙালি হিন্দু গণহত্যাকারীদের পক্ষে কলকাতার শহিদ মিনার ময়দানে মুসলিম সংগঠনগুলির ডাকে পঁচিশ হাজার মানুষের জমায়েত হয়, বিরাট ব্যানার ঝোলে: শেখ হাসিনার ফাঁসি চাই। না, কলকাতার কেউ এ-সবের বিরুদ্ধে মিছিল করেননি, কিছু বলেননি। সেই বছরের শেষে, ১৯ ডিসেম্বর ২০১৩, তসলিমা নাসরিনের দুঃসহবাস উপন্যাসটির টিভি চ্যানেলে সম্প্রচার বন্ধ করে দিল রাজ্য সরকার। একই ভাবে অক্টোবর ২০১৬’তে সেন্সর বোর্ড অনুমোদিত চলচ্চিত্র জুলফিকার মুক্তি পেল বেআইনি ভাবে কিছু সংশোধনের পর— মৌলবাদী আপত্তির কারণে। না, কেউ বিরোধিতায় মিছিল করেনি।\nসুতরাং, আপনার প্রশংসিত মিছিলে আপনার স্থান হবে না, আপনার ঘরে ফেরার জন্য এই মিছিল কোনও স্লোগান তো দূরের কথা, এক মুহূর্ত নীরবতা পালন করেও এক নির্বাসিতা কবিকে সম্মান জানাবে না। তবু, আপনাকে ফিরতেই হবে, যাতে আগামী দিনের কলকাতার শিল্পীদের সম্মাননার মিছিল হয় আরও বড়, আরও প্রসারিত। যদিও “চোদ্দ বছর ক’দিনে হয়, জানি নে মা ঠিক”, তবু মনে আছে আপনার নির্বাসন এই সবে চোদ্দো বছরে পড়ল। চোদ্দো বছরের পরই রামের অযোধ্যায় প্রত্যাবর্তন। ২০২১— এই সেই চোদ্দো বছর। আমরা প্রতীক্ষায় সেই আরও উদার প্রসারিত মহামিছিলের। আর, যদি আপনার ও পশ্চিমবঙ্গের বনবাস শেষ না হয়, তবে বাংলাদেশের কবি প্রয়াত নির্মলেন্দু গুণের বিশ্বাস নিয়ে বেঁচে থাকব, যদিও তাঁর সেই বিশ্বাস তাঁর দেশে বার বার লঙ্ঘিত:\nএই চন্দ্রমুগ্ধের উল্লাস থেমে গেলে\nফিরে আসবো আমাদের অগ্নিশুদ্ধ ঘরে।\nতখন তিনিই ফিরিয়ে দেবেন তোর\nশাঁখা-সিঁদুর, তোর প্রতিমার ছিন্নভিন্ন দেহ।\nতোর ভগবান কি অথর্ব, অন্ধ নাকি?


কারা হচ্ছেন সিসিকের প্যানেল মেয়র ?\nYou Are Here: Home » মহানগর » কারা হচ্ছেন সিসিকের প্যানেল মেয়র ?\nঅজয় বৈদ্য অন্তর : দায়িত্ব গ্রহণের পর সিসিকের প্রথম সভা অনুষ্টিত হচ্ছে বুধবার। প্রথম সভাকে কেন্দ্র করে নির্বাচিত পরিষদ সদস্যদের মধ্যে বিরাজ করছে উচ্ছ্বাস। তাছাড়া, প্রথম সভাতেই প্যানেল মেয়র নির্বাচিত হতে পারেন-এমন সংবাদেও রয়েছে বাড়তি উত্তেজনা। ফলে, সিসিকের নির্বাচিত পরিষেদের প্রথম সভাকে কেন্দ্র করে নগরবাসীর উৎসুক দৃষ্টি এখন নগরভবনের প্রতি।\nসিলেট সিটি করপোরেশনের (সিসিক) নবনির্বাচিত মেয়র-কাউন্সিলর পরিষদ শপথ নিয়েছেন ৫ সেপ্টেম্বর। শপথ নেওয়ার পরই নতুন পরিষদের দায়িত্ব নেওয়ার কথা।\nকিন্তু গত পরিষদের মেয়াদ শেষ না হওয়ায় দায়িত্ব নেয়নি নতুন পরিষদ। এরই মধ্যে দ্বিতীয়বারের মতো নির্বাচিত মেয়র আরিফুল হক চৌধুরী শপথ গ্রহণের পর পরই যুক্তরাজ্যে সফরে চলে যান। দেশে ফেরেন বৃহস্পতিবার ২৭ সেপ্টেম্বর।\nদেশে ফিরে সিসিক মেয়র আরিফুল হক চৌধুরী ২য় মেয়াদে নগরভবনের দায়িত্বভার গ্রহণ করেন ৮ অক্টোবর। মেয়রের দায়িত্ব গ্রহণের পর পরিষদের প্রথম সভা ৭ নভেম্বর আহবান করা হয়। প্রথম সভা থেকে নির্বাচিত কাউন্সিলরদের মধ্য থেকে অধিকাংশের ভোটে নির্বাটিত হবেন প্যানেল মেয়র।\nফলে পরিষদের প্রথম সভাকে কেন্দ্র করে এখন আলোচনায় উঠে এসেছে প্যানেল মেয়র প্রসঙ্গ। সবার উৎসুক দৃষ্টি এখন নতুন প্যানেল মেয়র নির্বাচন নিয়ে। প্যানেল মেয়র পদে আগ্রহী প্রার্থীর তালিকায়ও রয়েছেন বেশ কয়েকজন। এরই মধ্যে একঝাঁক কাউন্সিলর প্যানেল মেয়র হতে দৌড়ঝাঁপ শুরু করে দিয়েছেন। দায়িত্ব নেওয়ার পর মেয়র পরিষদের প্রথম সভা আহ্বান করবেন। ওই সভায় নির্বাচিত কাউন্সিলরদের ভোটে প্যানেল মেয়র নির্বাচিত হওয়ার কথা।\nসংশ্লিষ্ট সূত্র জানায়, প্যানেল মেয়র হওয়ার আলোচনায় রয়েছেন ১ নম্বর ওয়ার্ড কাউন্সিলর দেওয়ান তৌফিকুল হাদি, ৪ নম্বর ওয়ার্ড কাউন্সিলর রেজাউল হাসান কয়েস লোদী, ৫ নম্বর ওয়ার্ড কাউন্সিলর রেজওয়ান আহমদ, ৯ নম্বর ওয়ার্ড কাউন্সিলর মখলিছুর রহমান কামরান, ১২ নম্বর ওয়ার্ড কাউন্সিলর সিকন্দর আলী, ২০ নম্বর ওয়ার্ড কাউন্সিলর আজাদুর রহমান আজাদ, ২২ নম্বর ওয়ার্ডে অ্যাডভোকেট সালেহ আহমদ সেলিম, ২৬ নম্বর ওয়ার্ড কাউন্সিলর তৌফিক বকস লিপন ও ২৭ নম্বর ওয়ার্ড কাউন্সিলর আযম খান। সংরক্ষিত নারী কাউন্সিলরদের মধ্যে প্যানেল মেয়রের আলোচনায় রয়েছেন- অ্যাডভোকেট রুকসানা বেগম শাহনাজ, শাহানারা বেগম ও নাজনীন আক্তার কণা।\nএ ব্যাপারে সিসিকের ৫ নম্বর ওয়ার্ড কাউন্সিলর রেজওয়ান আহমদ বলেন, তিনিসহ এক ডজন কাউন্সিলর প্যানেল মেয়র পদে প্রার্থী হচ্ছেন।\n২২ নম্বর ওয়ার্ড কাউন্সিলর অ্যাডভোকেট সালেহ আহমদ সেলিম বলেন, প্যানেল মেয়র পদে অনেকেরই নাম শোনা যাচ্ছে। অবশ্য পরিষদ বসলে পুরোপুরি জানা যাবে, কারা প্যানেল মেয়র হতে চাচ্ছেন।\nপ্যানেল মেয়র পদে আগ্রহী সংরক্ষিত আসন-৭ এর কাউন্সিলর নাজনীন আক্তার কনা বলেন, প্রার্থী তো অনেকেই আছেন। সবাই তো জয়ী হতে চায়। তিনি বলেন, এই বিশ^াস থেকেই সিসিকের নির্বাচিত সকল সম্মানীত কাউন্সিলরদের ভালোবাসায় জয়ের স্বাদ পেতে চাই।\nতবে, এবার প্যানেল মেয়র পদে প্রার্থী হচ্ছেননা ৪ নম্বর ওয়ার্ড কাউন্সিলর রেজাউল হাসান কয়েস লোদী। এ ব্যাপারে প্রতিক্রিয়া ব্যক্ত করে তিনি বলেন, ২০১৩ সালে ১ম প্যানেল মেয়রের তালিকায় থেকেও আমার অধিকার খর্ব করা হয়েছে। তাই এই পরিষদে পূনর্বার প্যানেল মেয়র পদে আমার কোনো আগ্রহ নেই। তিনি বলেন, এবার যিনি প্যানেল মেয়র হিসেবে সর্বাধিক ভোটে বিজয়ী হবেন- অন্তত সে ক্ষেত্রে যেনো আর আইনী জটিলতার অজুহাত না দেখানো হয়।\nছাতকে নদী দখল নিয়ে সংঘর্ষে অর্ধ শতাধিক আহত\nদিরাইয়ে আমন ধানে পোকার আক্রমন


পড়াশুনার পাশাপাশি শিক্ষার্থীদের জন্য আয় করার সেরা কিছু উপায়! পড়াশুনার পাশাপাশি শিক্ষার্থীদের জন্য আয় করার সেরা কিছু উপায়! – উদ্যোক্তার খোঁজে\nপড়াশুনার পাশাপাশি শিক্ষার্থীদের জন্য আয় করার সেরা কিছু উপায়!\nব্লগিং: যদি আপনি কোনো বিষয় নিয়ে লিখতে পছন্দ করেন তাহলে ব্লগিং আপনার জন্য সবচেয়ে সহজ আর উপযুক্ত পদ্ধতি। যেকোনো বিষয়ের উপর আপনি লেখা শুরু করতে পারেন। সেজন্য প্রথমে আপনাকে একটি ব্লগ তৈরি করতে হবে। আপনি চাইলে সম্পূর্ণ বিনামূল্যে কিংবা খুবই অল্প খরচে ব্লগ তৈরি করে লেখা শুরু করতে পারেন। ব্লগিংয়ের সবচেয়ে বড় সুবিধা হচ্ছে, আপনি যেকোনো জায়গাতেই ব্লগিং করতে পারবেন। কন্টেন্টের মান ও ট্র্যাফিকের সংখ্যার উপর নির্ভর করে ব্লগ থেকে আয় করা শুরু করতে পারেন।\nকন্টেন্ট রাইটিং: ব্লগিংয়ের মতোই, বিভিন্ন ওয়েবসাইট কিংবা পত্রিকাতে আপনি লেখক হিসেবে যোগ দিতে পারেন। তারা আপনাকে একটি নির্দিষ্ট সংখ্যক আর্টিকেলের জন্য অর্থ প্রদান করবে। কন্টেন্ট রাইটিংয়ের জন্য সেরা কিছু ওয়েবসাইট হচ্ছে রোর বাংলা, ইয়ুথ কার্নিভাল, ইতিবৃত্ত, বাংলাহাব ইত্যাদি। যদি আপনি ইংরেজিতে দক্ষ হয়ে থাকেন, তাহলে ইংরেজিতেও আর্টিকেল লিখে ভালো পরিমাণ অর্থ আয় করতে পারেন। ইংরেজিতে আর্টিকেল লেখার জন্য সেরা কিছু ওয়েবসাইট হচ্ছে ওয়াও উইমেন অন রাইটিং, কলেজ হিউমার, ক্র্যাকড ডট কম, ওয়াচ কালচার, মিশেল পিপিন ইত্যাদি।\nভার্চুয়াল অ্যাসিস্টিং: বর্তমানে অনেক ওয়েবসাইট ও কোম্পানি রয়েছে, যারা ইমেইল পাঠানো, কাস্টোমার ম্যানেজমেন্ট, অডিও ট্রান্সক্রিপশন, ব্যাসিক রাইটিং, অনলাইন রিসার্চিংয়ের মতো কাজের জন্য ভার্চুয়াল অ্যাসিস্টেন্ট নিয়োগ দিয়ে থাকে। একজন শিক্ষার্থী হিসেবে আপনিও সেসব ওয়েবসাইট কিংবা কোম্পানিতে ভার্চুয়াল অ্যাসিস্টেন্ট হিসেবে কাজ করতে পারেন। ভার্চুয়াল অ্যাসসিটেন্টের কাজের জন্য সেরা কিছু ওয়েবসাইট হচ্ছে ম্যাজিক, টাইম ইটিসি, ভার্চুয়াল স্টাফ ফাইন্ডার, ফাইভার ইত্যাদি।\nফ্রিল্যান্সিং অন ফাইভার: ফাইভার হচ্ছে এমন একটি অনলাইন ফ্রিল্যান্সিং কমিউনিটি যেখানে আপনি আপনার দক্ষতা বিক্রি করে আয় করতে পারবেন। একটি লোগো ডিজাইন থেকে শুরু করে কন্সাল্টিং দক্ষতাও বিক্রি করতে পারবেন ফাইভারে। ফাইভারে মূল পেইজে যাওয়ার পর, অ্যাকাউন্ট খুলে আপনার প্রোফাইলে নির্দিষ্ট কাজের জন্য গিগ তৈরি করতে হবে। আর তারপর, সেই গিগের একটি নির্দিষ্ট মূল্য নির্ধারন করতে হবে।\nমাইক্রোওয়ার্কিং অন অ্যামাজন মেকানিক্যাল টার্ক: ছোটো ছোটো বিভিন্ন ধরণের কাজের জন্য আপনাকে অ্যামাজন মেকানিক্যাল টার্ক ০.০০৫ ডলার থেকে শুরু করে ১০ ডলার পর্যন্ত দিয়ে থাকে। এসব কাজের মধ্যে রয়েছে ফেসবুক পেইজে লাইক দেয়া, বিভিন্ন পোস্টে কমেন্ট করা, বিভিন্ন সাইটে সাইন আপ করা, ছোটো প্রোগ্রাম তৈরি করা, ইমেইল নিউজলেটার তৈরি করা, ব্যাসিক রাইটিং ইত্যাদি। এসব কাজগুলো ছোট হওয়ার কারণে খুবই সহজে আর বিশেষ কোনো দক্ষতা ছাড়াই করা যায়।\nগ্রাফিক্স ডিজাইনিং: যদি আপনি ফটোশপ, ইলাস্ট্রেটরের মতো সফটওয়্যারগুলোতে দক্ষ হয়ে থাকেন ও ডিজাইনিংয়ে ক্রিয়েটিভ হয়ে থাকেন, তাহলে একজন গ্রাফিক্স ডিজাইনার হিসেবে আয় করা শুরু করতে পারেন। অনলাইন বিভিন্ন ওয়েবসাইট রয়েছে যেখানে আপনার ডিজাইনগুলো বিক্রি করে খুবই সহজে আয় করা শুরু করতে পারেন। এসব ডিজাইনের মধ্যে লোগো, বিজনেস কার্ড, আইডি কার্ড, টেমপ্লেট, সিভি, রিজ্যুইমি ইত্যাদি রয়েছে। ডিজাইন বিক্রি করার জন্য সেরা কিছু ওয়েবসাইট হচ্ছে ৯৯ ডিজাইন, সোসাইটি সিক্স, সুপার মার্কেট, থ্রেডলেস ইত্যাদি।\nইউটিউব ভিডিও ব্লগিং: যদি আপনি নিজেকে ভিডিও করতে পছন্দ করেন, ভিডিওগ্রাফিতে আগ্রহী হয়ে থাকেন ও ক্রিয়েটিভ মেথডে ভিডিও এডিট করতে পারেন, তাহলে একজন ইউটিউব ভিডিও ব্লগার হিসেবে কিছু অতিরিক্ত অর্থ আয় করতে পারেন। আপনার ভিডিওতে এড প্রদর্শনের মাধ্যমে ইউটিউব থেকে খুব সহজেই আয় করা যায়। ভিডিও কন্টেন্টের মান ও ট্র্যাফিকের সংখ্যার উপর নির্ভর করে ভিডিও থেকে আয় করা শুরু করতে পারেন।\nঅ্যাপ্লিকেশন সেলিং: যদি আপনি একটা বা দুটো প্রোগ্রামিং ভাষায় দক্ষ হয়ে থাকেন তাহলে একটি সফটওয়্যার তৈরি করে সেটা বিভিন্ন সাইটে বিক্রি করার মাধ্যমেও ভালো অর্থ আয় করা যায়। বর্তমানে অনলাইনে অনেক ওয়েবসাইট রয়েছে যারা বিভিন্ন ক্যাটাগরির সফটওয়্যার ক্রয় করে থাকে। এরকম কিছু ওয়েবসাইট হচ্ছে শপিফাই, ই জাংকি, ক্লিকব্যাংক, ফেচ অ্যাপ, সেন্ড আউল, পে টুল বক্স ইত্যাদি।\nক্যালিগ্রাফি সেলিং: যদি আপনার হাতের লেখা খুবই সুন্দর ও ডিজাইনেবল হয়ে থাকে, তাহলে সেই হাতের লেখাকে ক্যালিগ্রাফিতে রূপান্তরিত করে অর্থ আয় করতে পারেন। এই কাজের জন্য আপনি চাইলে ক্যালিগ্রাফির কোর্স তৈরি করতে পারেন কিংবা সরাসরি ক্যালিগ্রাফি বিক্রি করার ওয়েবসাইট থেকেও আয় করতে পারেন। ক্যালিগ্রাফি বিক্রি করে আয় করা যায় এমন কিছু ওয়েবসাইট হচ্ছে আপওয়ার্ক, এটসি শপ, ফাইভার ইত্যাদি।\nট্রান্সলেটিং ল্যাঙ্গুয়েজ: যদি আপনি দুটো কিংবা তিনটা ভাষায় পারদর্শী হয়ে থাকেন তাহলে সেই ভাষাগুলো অন্যদের শিখিয়েও আয় করতে পারেন। সেক্ষেত্রে আপনি অনলাইন কোর্সের মাধ্যমে ভাষা শেখাতে পারেন কিংবা অনেক ওয়েবসাইট রয়েছে যেখানে ভাষা অনুবাদ করার জন্য অর্থ প্রদান করা হয়। আপনি চাইলে সেসব ওয়েবসাইট থেকেও আয় করতে পারেন। ভাষা অনুবাদ করে আয় করার সেরা কিছু সাইট হচ্ছে আনবেইবল, ট্রান্সলেটরস টাউন, ট্রান্সলেটর বেইজ, ট্র্যাডু গাইড ইত্যাদি।\nমার্কেটিং: বর্তমানে অনলাইন চাকরির ক্ষেত্রে সবচেয়ে বেশি যে শব্দটি শোনা যায়, সেটা হচ্ছে মার্কেটিং। আপনি যদি ডিজিটাল মার্কেটিংয়ে দক্ষ হয়ে থাকেন, তাহলে খুব সহজেই একটি মার্কেটিং অ্যাজেন্সি করে ঘরে বসেই আয় করতে পারবেন। এসইও, এসইএম কিংবা সোশ্যাল মিডিয়া মার্কেটিংয়ের মত টেকনিকগুলো জানা থাকলে খুব সহজেই মার্কেটিংয়ের মাধ্যমে বেশ ভালো পরিমাণ অর্থ আয় করা সম্ভব।


Jagdeep Dhankar wants report on agitation in front of Raj Bhawan, Kolkata News: রাজভবনের সামনে 'ভেড়ার পাল' কেন? বিক্ষোভ নিয়ে 'রিপোর্ট তলব' রাজ্যপাল ধনকড়ের\nরাজভবনের সামনে 'ভেড়ার পাল' কেন? বিক্ষোভ নিয়ে 'রিপোর্ট তলব' রাজ্যপাল ধনকড়ের\nফের রাজ্যের আইনশৃঙ্খলা নিয়ে প্রশ্ন তুলে মমতাকে খোঁচা ধনকড়ের।\nMay 19, 2021 1:32:33 pm\nমঙ্গলবার দুপুরে আচমকাই একপাল ভেড়া নিয়ে রাজভবনের (Raj Bhawan) সামনে ধূমকেতুর মতো উপস্থিত হন এক ব্যক্তি। ঘটনায় এলাকায় উত্তেজনা ছড়িয়ে পড়ে। পরিস্থিতি সামাল দিতেও নাজেহাল হতে হয় নিরাপত্তারক্ষীদের। আসলে অতিমারী পরিস্থিতিতেও রাজ্যে নোংরা রাজনীতি চলার অভিযোগ তুলে রাজভবনের সামনে হাজির হন ওই ব্যক্তি। আর সেই বিক্ষোভ নিয়েই এবার রিপোর্ট তলব করলেন রাজ্যপাল জগদীপ ধনকড় (Jagdeep Dhankar)। ফের প্রশ্ন তুললেন রাজ্যের আইনশৃঙ্খলা নিয়ে।\n১৪৪ ধারা চলা সত্ত্বেও কীভাবে রাজভবনের সামনে বিক্ষোভ প্রদর্শন সম্ভব? আর তার বিরুদ্ধে পুলিশ কী পদক্ষেপ করেছে, সংশ্লিষ্ট বিষয়ে বুধবার বিকেল ৫টার মধ্যে রিপোর্ট জমা দিতে হবে পুলিশ কমিশনারকে। এমনটাই নির্দেশ ধনকড়ের। পাশাপাশি স্বভাবসিদ্ধগতভাবে ফের মুখ্যমন্ত্রীকেও খোঁচা দিতে ছাড়েননি। টুইট করে মমতা বন্দ্যোপাধ্যায়ের (Mamata Banerjee) কাছে প্রশ্ন রেখেছেন, রাজ্যের পুলিশের এই নিষ্ক্রিয়তার কারণ কী?\nবুধবার ধারাবাহিকভাবে ৩টি টুইটে উদ্বেগ প্রকাশ করেছেন রাজ্যপাল। সোমবার নিজাম প্যালেসে রাজ্যের ৪ হেভিওয়েট নেতাকে গ্রেপ্তারের ঘটনায় রাজভবনের মূল ফটকের সামনে বিক্ষোভ দেখিয়েছিলেন তৃণমূল সমর্থকরা। পরে মঙ্গলবার ওই একই জায়গায় ভেড়ার পাল নিয়ে বিক্ষোভ দেখান এক ব্যক্তি। এই দু’টি ঘটনারই ভিডিও শেয়ার করে টুইটারে ধনকড়ের অভিযোগ, পুলিশ ঘটনাস্থলে উপস্থিত থাকলেও তারা বিক্ষোভকারীদের সরানোর কোনও ব্যবস্থা নেয়নি। বরং নীরব দর্শকের ভূমিকা পালন করেছে।\nএব্যাপারে অভিযোগ জানিয়ে লেখা চিঠিটিও টুইট করেছেন রাজ্যপাল। চিঠিতে পুলিশ কমিশনারের ভূমিকা নিয়ে প্রশ্ন তুলে তাঁর অভিযোগ, “এলাকায় পুলিশের উপস্থিতি সত্ত্বেও রাজ্যের প্রধানের নিরাপত্তা বিঘ্নিত হয়েছে। ফোন করতে হয়েছে কলকাতা পুলিশ কমিশনারকে। অথচ তারপরও বিক্ষোভকারীদের বিরুদ্ধে ব্যবস্থা নেওয়া হয়নি। বিষয়টি কলকাতা পুলিশ কমিশনারের যোগ্যতা নিয়েও প্রশ্ন তোলে।”\nJagdeep DhankarMamata BanerjeeRaj Bhawan\nWeb Title: Jagdeep dhankar wants report on agitation in front of raj bhawan\nপ্রেসিডেন্সি জেলে জ্বরে কাবু ফিরহাদ হাকিম, হাসপাতালে যেতে নারাজ


আশা ভোঁসলের গাওয়া গান গেয়ে ভাইরাল বাঙালি কন্যা অরুনিতা! রইলো সেই ভিডিও। – EiKolkata\nপ্রথম পাতা /নিউজ/আশা ভোঁসলের গাওয়া গান গেয়ে ভাইরাল বাঙালি কন্যা অরুনিতা! রইলো সেই ভিডিও।\nনিজস্ব প্রতিবেদন :- এবার জনপ্রিয় কিংবদন্তি আশা ভোঁসলের কন্ঠে গাওয়া গান গাইলে বাঙালি কন্যা অরুনিতা কাঞ্জিলাল । আমরা সকলে জানি ইন্ডিয়ান আইডলের সুবাদে তার নাম এখন গোটা ভারতবর্ষের নেট নাগরিকরা জানতে শুরু করে দিয়েছে । এমনকি ছোটখাট বিভিন্ন মিউজিক ভিডিওতে কাজ করতে দেখা যাচ্ছে তাকে তার সুরেলা কন্ঠের মাধ্যমে তিনি জয় করেছেন দর্শকদের মন ।\nহতে পারে তবে এ ব্যাপারে তার কোনো রকম কোনো আক্ষেপ নেই এবার সে অরুনিটা কে দেখা গেল আশা ভোঁসলের কন্ঠে গাওয়া একটি গান গাইতে । আশা ভোঁসলে একজন ভারতীয় গায়িকা। মূলত তিনি হিন্দি সিনেমার নেপথ্য সঙ্গীত গাওয়ার জন্য বিখ্যাত। আশা ভোঁসলে ভারতের জনপ্রিয়তম গায়িকাদের মধ্যে একজন।\n১৯৪৩ সাল থেকে আরম্ভ করে তিনি ষাট বছরেরও বেশি সময় ধরে গান গেয়ে চলেছেন। তিনি তাঁর সঙ্গীত জীবনে মোট ৯২৫টিরও বেশি সিনেমায় গান গেয়েছেন। মনে করা হয় তিনি ১২০০০ এরও বেশি গান গেয়েছেন। ২০১১ সালে গিনেস বুক অব ওয়ার্ল্ড রেকর্ডস তাঁকে সর্বাধিক সংখ্যক গান রেকর্ডকারী হিসেবে ঘোষণা করে ।\nভারত সরকার তাঁকে ২০০৮ সালে পদ্মভূষণ উপাধিতে ভূষিত করে। তাঁর গায়িকা জীবনকে খতিয়ে দেখলে চারটি সিনেমাকে চিহ্নিত করা যায়। এগুলো তাঁর কেরিয়ারের বিশেষ গুরুত্বপূর্ণ মাইলফলক হিসেবে স্বীকৃত। এ ছবিগুলো হলো: নয়া দৌড় , তিসরি মঞ্জিল উমরাও জান এবং রঙ্গীলা । প্রসঙ্গত এবারের ইন্ডিয়ান আইডলের প্রথম স্থান অধিকার করে নিয়েছেন উত্তরাখণ্ডের যুবক পবনদীপ সাম্প্রতিক সোশ্যাল-মিডিয়ায়-ভাইরাল হয়েছে একটি ভিডিও।\nভিডিওটিতে দেখা যাচ্ছে যে, আশা ভোঁসলের একটি স্টেজ পারফর্মেন্স এর ছবির সাথে তারই একটি গান “মান কিউ বেহেকা আধি রাত কো” এডিট করা হয়েছে। অন্যদিকে অরুনিতার একটি ছবির সাথে এডিট করা হয়েছে ওই একই গান যেটি অরুনিতা নিজের গেয়েছিলেন। এটা একেবারেই যুগলবন্দি পারফরম্যান্স নয়।ভিডিওটির মাধ্যমে জানতে চাওয়া হয়েছে, কার গান দর্শকদের বেশি মনের কাছে গিয়ে পৌঁছেছে। “কমন ফানটুশ” নামক একটি ইউটিউব চ্যানেল থেকে সাম্প্রতিক পোস্ট করা হয়েছে এই ভিডিও।


Torongo 24 » এ শিক্ষা জ্ঞানের গভীরে প্রবেশের সুযোগ করে দেয় এ শিক্ষা জ্ঞানের গভীরে প্রবেশের সুযোগ করে দেয় – Torongo 24\nপ্রকাশিত : ৮:২৭ পূর্বাহ্ণ | ১৪ এপ্রি, ২০২১\nমুসা আল হাফিজ : চৌধুরী মাহমুদ হাসান স্যার ঢাবির ফার্মেসি অনুষদের ডিন ছিলেন। বিশ্ববিখ্যাত বক্তা। বাংলাদেশে এমন বক্তা আছেন, এটি আমাদের জন্য শ্লাঘার।\nসাংবাদিক ও কলামনিস্ট মাসুমুর রহমান খলিলি ভাই ইনবক্সে নাম্বার চেয়েছিলেন। আমি চেক করতে পারিনি, বিলম্ব হয়েছিলো। তাঁর কাছে আমার নাম্বার চেয়েছিলেন মাহমুদ স্যার।\nযেভাবেই হোক,একটি ভুল নাম্বার যায় খলিলি ভাইয়ের কাছে।তিনি ট্রাই করেন, মাহমুদ স্যারও ট্রাই করেন।\nএটি হয়,ইনবক্স চেকে বিলম্বের কারণে। খলিলি ভাই আমার লিস্টে নেই। ফলে ম্যাসেজ শো করেনি। যারা লিস্টে নেই,ম্যাসেজ করেন, শো করছে না, তাদের অনেকেই অনেক সময় বিষয়টা মেনে নিতে পারেন না। সামাজিক মাধ্যমে এটি এক জটিলতা। যারা ম্যাসেজ পাঠাই, তাঁদের দৃষ্টিতে বিষয়টি থাকলে ভালো হয়। অনেক অনেক ম্যাসেজ জড়ো হয়। হঠাৎ চোখে পড়লে মনে হয়, এতো মানুষ স্মরণ করলেন আর সাড়া দিতে পারলাম না!\nযাক,খলিল ভাই জানতেন,আমি লিস্টে নেই এবং ম্যাসেজ শো করেনি। তিনি নাম্বার পেলেন এবং কল দিলেন। আমি তাঁর রচনার বিষয়ের অনিবার্যতা ও দৃষ্টির প্রসারতার একজন অনুরাগী। দুনিয়ার ঘটনাসমূহকে গভীরভাবে তলিয়ে দেখতে পারা ও পড়তে পারার যে সামর্থ্য একজনকে বুদ্ধিজীবী বানায়,সে সামর্থ্য তার রয়েছে।\nখলিলি ভাই বললেন, মাহমুদ স্যার আপনার সাথে কথা বলতে চান, আপনার নাম্বার কি তাঁকে দেবো?\nএটি শিক্ষণীয়। আমরা অনেক সময় খেয়াল করি না একজনের নাম্বারের গুরুত্ব। অন্যের কাছে তার ব্যক্তিগত নাম্বার দেয়ার বেলায় কিংবা সামাজিক মাধ্যমে ছড়ানোর বেলায় আমরা লক্ষ্য করি না, এতে তার সম্মতি – অসম্মতির ব্যাপারটি। ইসলামের শিক্ষা এসবের প্রতি আমাদের দায়িত্বশীল হতে বলে।\nমাহমুদ স্যারের কল পেলাম দ্রুতই। আমি তাঁর বক্তব্যের অনুরাগী। দৈনিক নয়া দিগন্তে আমার মঙ্গলবারের কলাম তিনি পড়েন। বললেন, আমি আপনার প্রতিটি লেখা পত্রিকা থেকে কেটে সংরক্ষণ করে রাখি। প্রতিটি লেখাই আমাকে সমৃদ্ধ করে। ভাষা, যুক্তি তত্ত্ব ও তথ্যে তা খুবই উচ্চাঙ্গের।\nস্যার প্রশ্ন করলেন, আপনি কোন বিশ্ববিদ্যালয়ের গ্রাজুয়েট? দেশে পড়েছেন না বিদেশে? পড়ান কোথায়?\nএ রকম প্রশ্নের মুখে নিয়মিতই পড়তে হয়। আমি জবাবে যা বলি, সেটা জানানোর জন্য দীর্ঘ এই লেখা।\nস্যারকে বললাম, আমি কওমি মাদরাসায় পড়েছি,দেশেই। তিনি বিস্মিত হলে বললাম, এ শিক্ষা আমাকে আল কুরআনের গভীরে প্রবেশের সুযোগ করে দেয়। ফলে আল কুরআনে আমি মানবসভ্যতার অতীত, বর্তমান, জাতিসমূহের উত্থান- পতন, সমাজ,রাষ্ট্র,দর্শনসহ সমস্ত কিছুর প্রত্যক্ষণের সুযোগ পেয়ে যাই,যদিও আল কুরআন কেবলই হেদায়াতের কিতাব।\nআল কুরআন আমাকে আকাশ- পৃথিবী, ছায়াপথ,গ্যালাক্সি, গ্রহ- তারা ইত্যাদিকে দেখায়। শুধু ইহকাল নয়, দৃষ্টির অতীত পরকালকেও দেখায়। আমাকে ইউনিভার্স বা মহাবিশ্বের ছাত্র বানিয়ে দেয়, সেখানে দিন রাত এতো পাঠ পাচ্ছি, শেষ করতে পারছি না। ইউনিভার্সের পাঠের সাথে পরিচয় করানোর জন্য ইউনিভার্সিটি। ইউনিভার্স উদ্দেশ্য, ইউনিভার্সিটি মাধ্যম। আমি উদ্দেশ্যের মধ্যে ডুবে গিয়ে মাধ্যমের মধ্যে প্রবেশ করিনি আর!\nলেখক : কবি, চিন্তক, দার্শনিক ও বহুগ্রন্থ প্রণেতা, ঢাকা।


শপথ গ্রহণে মমতাকে খোঁচা কেজরির | My India News\nHome দেশ শপথ গ্রহণে মমতাকে খোঁচা কেজরির\nশপথ গ্রহণে মমতাকে খোঁচা কেজরির\nফলাফলে যখন জয় স্পষ্ট হয়ে আসছে, তখনই অরবিন্দ কেজরীবাল ফোন করেন তাঁর ‘দিদি’ মমতা বন্দ্যোপাধ্যায়কে। ‘সুখবর’ জানানোর পর প্রাথমিক ভাবে কথা হয় শপথ গ্রহণ অনুষ্ঠান নিয়েও। আপ সূত্রের খবর, ওই ফোনালাপে শপথ গ্রহণ অনুষ্ঠানে মমতার দিল্লি আসা নিয়ে প্রাথমিক কথাও হয়।\nকিন্তু তার পরেই একশো আশি ডিগ্রি ঘুরে যান কেজরী। মমতা কেন, বিজেপি-বিরোধী কোনও আঞ্চলিক দলকেই শপথ অনুষ্ঠানে আমন্ত্রণ জানাননি তিনি। মমতার সঙ্গে কেজরীর রাজনৈতিক সখ্য নতুন নয়।\nকিন্তু গতকাল শপথ গ্রহণের মঞ্চ থেকে বক্তৃতায় কেজরীবাল বলেন, ‘‘অনেক রাজ্য বিদ্যুতের দাম ৭৫-১০০ ইউনিট করে কমিয়ে দিয়েছে বলে শোনা যাচ্ছে। এটাই দিল্লি মডেলের বিশেষত্ব। গোটা দেশ দিল্লির স্বাস্থ্য-শিক্ষা মডেলের দিকে তাকিয়ে আছে।’’ তাঁর মডেলকেই তৃণমূল সরকার পশ্চিমবঙ্গে অনুকরণ করছে, এটাই সম্ভবত বোঝাতে চেয়েছেন কেজরী।\nচলতি বাজেটে মমতা ঘোষণা করেছিলেন, বিদ্যুতে তিন মাসে ৭৫ ইউনিট পর্যন্ত বিলে টাকা নেবে না রাজ্য সরকার। তখনই প্রশ্ন উঠেছিল, দিল্লিতে কেজরীর জনপ্রিয়তার অন্যতম কারণটি কি অনুকরণ করছে তৃণমূল? তৃণমূল সাংসদ সুদীপ বন্দ্যোপাধ্যায়ের অবশ্য দাবি, ‘‘মমতা বন্দ্যোপাধ্যায় দীর্ঘ দিন ধরেই জনমুখী পদক্ষেপ করে আসছেন। এটা নতুন কিছু নয়।’’\nPrevious articleবড় খবরঃ এবার রাজ্যসভাতেও সংখ্যাগরিষ্ঠতা পেতে চলেছে BJP, চাপের মুখে কংগ্রেস সমেত সব বিরোধীরা!\nNext articleভগবান শিবের মন্দির কেন? মোদীকে তোপ ওয়াইসির!


প্রকাশ : ২৮ জানুয়ারি ২০২১, ১৬:৪২\nদুর্নীতি দমন কমিশনের (দুদক) ভুল তদন্তে ১৫ বছরের কারাদণ্ড পাওয়া নোয়াখালীর মো. কামরুল ইসলামের সাজা বাতিল করেছেন হাইকোর্ট। একই সঙ্গে তার বিরুদ্ধে জারি করা গ্রেপ্তারি পরোয়ানা প্রত্যাহার করতে সংশ্লিষ্ট আদালতের প্রতি নির্দেশ দেওয়া হয়েছে।\nভুল তদন্তে সাজা হওয়া নির্দোষ কামরুলের করা রিট আবেদনের ওপর চূড়ান্ত শুনানিতে বৃহস্পতিবার বিচারপতি এম ইনায়েতুর রহিম ও বিচারপতি মো. মোস্তাফিজুর রহমানের সমন্বয়ে গঠিত বেঞ্চ এই রায় দেন।\nরায়ে মামলাটি নতুন করে তদন্ত করতেও নির্দেশ দিয়েছেন আদালত। একই সঙ্গে এই ভুলের জন্য দায়ী ব্যক্তিদের বিরুদ্ধে বিভাগীয় ব্যবস্থা নিতে নির্দেশ দেওয়া হয়েছে। আর এই ঘটনায় ভুক্তভোগী ক্ষতিপূরণ চেয়ে আবেদন করলে তা দুদককে বিবেচনা করতে বলেছেন হাইকোর্ট।\nআদালতে মোহাম্মদ কামরুলের পক্ষে শুনানি করেন আইনজীবী মিনহাজুল হক চৌধুরী। দুদকের পক্ষে ছিলেন আইনজীবী খুরশীদ আলম খান। রাষ্ট্রপক্ষে ছিলেন ডেপুটি অ্যাটর্নি জেনারেল মো. সারওয়ার হোসেন।\nআইনজীবী মিনহাজুল হক চৌধুরী বলেন, এর আগে দেওয়া রুল যথাযথ ঘোষণা করে হাইকোর্ট রায় দিয়েছেন। সাজাপরোয়ানার ভিত্তিতে মোহাম্মদ কামরুলকে হয়রানি ও গ্রেপ্তারের কার্যক্রম অবৈধ ঘোষণা করা হয়েছে। মোহাম্মদ কামরুলকে জড়িয়ে দেওয়া সাজার রায় বাতিল করা হয়েছে। ফলে, মোহাম্মদ কামরুল এই মামলার দায় থেকে অব্যাহতি পেলেন।\nনথি থেকে জানা যায়, এসএসসির ভুয়া নম্বর ও প্রশংসাপত্র তৈরি করে মাইজদী পাবলিক কলেজে একাদশ শ্রেণিতে (১৯৯৮-৯৯ শিক্ষাবর্ষ) ভর্তির অভিযোগে কামরুল ইসলামের (ঠিকানা: পূর্ব রাজারামপুর) নামে তৎকালীন দুর্নীতি দমন ব্যুরো ২০০৩ সালের জানুয়ারিতে সুধারাম থানায় মামলা করে। জব্দ করা ভর্তির আবেদনপত্রে কামরুলের জন্মতারিখ ১৯৭৯ সালের ১ জানুয়ারি ও গ্রাম পশ্চিম রাজারামপুর উল্লেখ রয়েছে। তদন্ত শেষে প্রায় ১০ বছর পর দুদকের তদন্ত কর্মকর্তা ২০১৩ সালের ২৮ নভেম্বর ওই মামলায় অভিযোগপত্র দেন, যেখানে কামরুল ইসলামের গ্রামের ঠিকানা পূর্ব রাজারামপুর উল্লেখ করা হয়।\nতথ্যানুসন্ধানে জানা যায়, এ মামলায় ২০১৪ সালের ৭ এপ্রিল আদালতে পুলিশের (পিঅ্যান্ডএ) এক প্রতিবেদনে এক সাক্ষীর বরাত দিয়ে বলা হয়, আসামি মো. কামরুল ইসলাম, বাবা আবুল খায়ের, গ্রাম পূর্ব রাজারামপুর ঠিকানা সঠিক নয়। প্রকৃত আসামি কামরুল ইসলাম, বাবা আবুল খায়ের, গ্রাম পশ্চিম রাজারামপুর, যিনি দেশের বাইরে আছেন। এই মামলায় নোয়াখালীর বিশেষ জজ আদালত ২০১৪ সালের ২৬ নভেম্বর রায় দেন।\nঅভিযোগ প্রমাণিত হওয়ায় কামরুল ইসলামকে (পিতা: আবুল খায়ের, গ্রাম: পূর্ব রাজারামপুর) দোষী সাব্যস্ত করে তিনটি ধারায় ৫ বছর করে সশ্রম কারাদণ্ড এবং ১০ হাজার টাকা করে অর্থদণ্ড দেওয়া হয় রায়ে। সব কারাদণ্ড একসঙ্গে চলবে বলা হয়।\nএরপর ওই মামলায় সাজাপরোয়ানার ভিত্তিতে হয়রানি ও গ্রেপ্তার না করতে গত বছরের অক্টোবরে মোহাম্মদ কামরুল (পূর্ব রাজারামপুর) রিট করেন। এতে যুক্ত এক প্রত্যয়নপত্রে দেখা যায়, তিনি বর্তমানে নোয়াখালী চিফ জুডিশিয়াল ম্যাজিস্ট্রেট আদালতের অফিস সহায়ক হিসেবে কর্মরত। তার সার্ভিস বুক ও এসএসসি পাসের সনদ অনুসারে তিনি ১৯৯০ সালের ১৫ অক্টোবর জন্মগ্রহণ করেন। অর্থাৎ মামলায় উল্লিখিত শিক্ষাবর্ষ (১৯৯৮-৯৯) সময়ে তাঁর বয়স ছিল ৮ বছর। নোয়াখালীর হরিনাথপুর উচ্চবিদ্যালয় থেকে ২০০৬ সালে মোহাম্মদ কামরুল এসএসসি পাস করেন বলে ওই প্রত্যয়নপত্রে উল্লেখ রয়েছে।\nরিটের প্রাথমিক শুনানি নিয়ে গত বছরের ৫ নভেম্বর হাইকোর্টের একই বেঞ্চ রুলসহ আদেশ দেন। ওই সাজাপরোয়ানার ভিত্তিতে ছয় মাসের জন্য মোহাম্মদ কামরুলকে কোনো ধরনের হয়রানি ও গ্রেপ্তার না করতে নির্দেশ দেওয়া হয়। মোহাম্মদ কামরুলকে শনাক্তকরণ বিষয়ে দুদককে চার সপ্তাহের মধ্যে আদালতে ব্যাখ্যা দিতে বলা হয়। এর ধারাবাহিকতায় দুদক ভুল স্বীকার করে আদালতে বক্তব্য দাখিল করে।


ওরা কি সত্যি আছে? - ghost story by reader | Eisamay\nghost story by reader\nওরা কি সত্যি আছে?\nEiSamay.Com | Updated: 31 Aug 2013, 10:37:00 AM\nআমি ভূত দেখিনি, কিন্ত্ত ভূতের ভয় পেয়েছিলাম৷ তোমরা ভাবছ এ আবার কেমন কথা৷ কী আশ্চর্যের কথা না!\nতো যাই হোক বিয়ের দিন সকাল-সকাল আমরা পৌঁছে গিয়েছি৷ রাতে বিয়ে হয়ে গেল৷ পরের দিন বাসি বিয়ে৷ সন্ধেয় মামা-মামীকে নিয়ে চলে এল৷ তার আগে অবশ্য সকালে আমাদের অনেক আত্মীয়-স্বজন বাড়ি চলে গিয়েছে৷ মামার বাড়ি মোটামুটি ফাঁকাই হয়ে গেল৷ জুলাই মাস বর্ষার সময়৷ সন্ধে থেকে হল কি ঝমঝমিয়ে বৃষ্টি৷ কখনও বৃষ্টির তেজ বাড়ছে, কখনও কমছে৷ আমরা যে ঘরটায় রাতে থাকব তার ছাদ পাকা৷ কিন্ত্ত উঠোনের অন্য দিকে রান্না ঘর টিনের চাল দিয়ে ছাওয়া৷ যখন ঝমঝমিয়ে বৃষ্টি হচ্ছে তার শব্দ আমার বেশ সংগীতের সুরের মতোই মনে হল৷ রাত বাড়ছে বৃষ্টি কমে না মাঝে মাঝে বিদ্যুত্ চমকানো, ঝড়ের মতো হাওয়া বইছে৷ এর মধ্যে দিদু রাতের খাবার তৈরি করে ফেলেছেন৷ রাতের খাবার খেতে খেতেই ঝুপ করে অন্ধকার নেমে এল অর্থাত্ কারেন্ট চলে গেল৷ তার মধ্যে খাওয়া শেষ করে আমরা সবাই শুয়ে পড়লাম৷ কত রাত হবে জানি না৷ হঠাত্ আমার ঘুম ভেঙে গেল৷ টয়লেট যাব, সুইচ অন করে আলো জ্বলল না৷ বুঝলাম কারেন্ট আসেনি৷\nমামার বাড়ির টয়লেট উঠোনের এক পাশে৷ আগেই বলেছি মামার বাড়ি গাছপালায় ভর্তি৷ গাছ থেকে বড় বড় জলের ফোঁটা পড়ছে৷ কাউকে ডাকলাম না৷ একটা ছাতা নিয়ে টয়লেট গেলাম৷ হঠাত্ বাইরে কীসের একটা আওয়াজ হল৷ আমি কান খাড়া করলাম বোঝার চেষ্টা করলাম শব্দটা কোন দিক থেকে আসছে৷ কখনও খসখস কখনও ঝনঝন, শব্দের তীব্রতা ক্রমশ বাড়ছে৷ আমার ভূত দেখা হয়নি বটে, কিন্ত্ত মা এবং ঠাম্মির কাছে অনেক ভূতের গল্প শুনেছি৷ সেই থেকে আমার মনে একটা ভীতি রয়েই গিয়েছে৷ ক্রমশ সেই ভীতি আমার মনে সঞ্চারিত হতে শুরু করল৷ আমার হাত পা ঠাণ্ডা হয়ে আসছে৷ তবুও আমি উঠে দাঁড়ালাম৷ টয়লেটের দরজা একটু ফাঁকা করে বাইরে দেখার চেষ্টা করলাম শব্দটা কোথা থেকে আসছে৷ দেখি উঠোনের অন্য দিকে রান্না ঘরের মাটির বারান্দার একপাশে লাল পেড়ে সাদা শাড়ির এক মহিলা বসে আছে৷ মাঝে মাঝে মনে হল হাতের দিকটা নড়ছে, পায়ের দিকটা নড়ছে৷ আমি ভাবলাম এই রাতে কে বসে আছে, বসে সে কীই বা করছে? আমার হাত পা আরও ঠাণ্ডা হতে শুরু করল৷ তাহলে ঠাম্মির কাছে শোনা ভূত কী এরকমই? ভাবতে ভাবতে সেই লাল পেড়ে সাদা শাড়ি পরা মহিলার পায়ের দিকটা খুব জোরে নড়ে উঠল৷ তারপরই তড়াং করে এক কালো বিড়াল উঠোনে লাফ দিয়ে পড়ল৷ আবছা অন্ধকারে দেখলাম রান্না ঘরের বারান্দা দিয়ে আর একটা কি চলে গেল৷ আমি মা গো, বাবা গো বলে চিত্‍কার করে উঠলাম৷\nআমার চিত্‍কার শুনে বৃষ্টির মধ্যে সবাই ছুটে এল৷ সবাই বলতে লাগল ‘কী হয়েছে কী হয়েছে?’ আমি লাফ দিয়ে টয়লেটের দরজা খুলে লাফ দিয়ে মায়ের কোলে উঠে পড়েছি৷ ততক্ষণে আমার কান্না এসে গিয়েছে৷ ধীরে-ধীরে সমস্ত ঘটনা খুলে বললাম৷ দাদু তখন হো-হো-হো করে হাসতে লাগল৷ আমার খুব রাগ হল৷ আমি ভয়ে মরছি আর দাদু কিনা হাসছে? এরপর দাদু আমাকে কোলে নিয়ে রান্না ঘরের বারান্দায় গেল৷ লাল পেড়ে সাদা শাড়িতে হাত দিয়ে টেনে সবার সামনে ফেলল৷ আমি অবাক হয়ে দেখলাম ঘুঁটের একটা স্ত্তপ করা রয়েছে৷ তারপর দিদু বলতে লাগল, ‘রাতে খাওয়া দাওয়ার পর থালা বাসন ধোয়া হয়নি, সেগুলো ঘুটের স্ত্তপের পাশে রাখা রয়েছে৷ তাই মাছের কাঁটা থেকে ওই বিড়ালটা ওখানে এসে থালা বাসনে জিভ দিয়ে চাটছিল৷’ দাদু আবার হো-হো-হো করে হেসে বলতে লাগল ‘বিড়ালটা লাফ দিয়েছিল কেন জানিস? কেলোও মাছের গন্ধে ওই সময়ে ঘুটের স্ত্তপের পাশে চলে এসেছে৷ বিড়াল কুকুরকে দেখে ভয় তো পাবেই৷ তাই বিড়ালটা মেরেছে এক লাফ আর তুমি চিত্‍কার করে উঠলে৷ তার আগে বলি লাল পেড়ে সাদা শাড়িটা কেন নড়ছিল? বিড়ালটা মাঝে মাঝে এদিক ওদিক ঘুরে থালা বাসনের কাছে যাচ্ছিল৷ তখন ওর শরীর আর লেজ কাপড়ে লেগে নড়ছিল৷ আর তুমি ভেবেছ একটা মহিলা ভূত রান্না ঘরের সামনে অন্ধকারে বসে কী করছে? তুমি তাকে ভূত ভেবে নিয়েছ৷’ সবাই তখন হো-হো-হো করে হেসে উঠল৷ আমি তখন মায়ের কোলে গিয়ে ফুঁপিয়ে ফুঁপিয়ে কাঁদতে লাগলাম৷ আমার ভূতের ভয়ের গপ্পোটা কেমন লাগল বলতো? তাহলে সত্যিই কী ভূত আছে? আমাকে জানিও কিন্ত্ত৷\nগৈরিকা দত্তপঞ্চম শ্রেণী১১ বছরহোলি চাইল্ড ইনস্টিটিউটউল্টোডাঙা\nবদলে যাওয়ার আগে পরের খবর\nWeb Title : ghost story by reader


প্রকাশিত: ০৬:০৮, ২৪ জুলাই ২০২০\nআপডেট: ০৬:০৮, ২৪ জুলাই ২০২০\nঅনলাইন ডেস্ক: বাঙালী মানে ভোজন রসিক। মিষ্টি খেতে ভালোবাসেন, এমন মানুষের সংখ্যাই বেশি। শেষপাতে একটুখানি মিষ্টি না হলে বাঙালির ভোজনই জমে না যেন! আর ক্ষীর হলে তো কথাই নেই। তবে করোনার এই সময়ে যারা বাসায় বসে অলস সময় পার করছেন তারা খুব সহজে তৈরী করতে পারেন মিষ্টি আলু বা রাঙা আলুর ক্ষীর। এটি বানানো খুবই সহজ। একই সঙ্গে পুষ্টিকর এবং সুস্বাদুও বটে।\nকীভাবে বানাবেন মিষ্টি আলুর ক্ষীর? জেনে নিন রেসিপি\nশীতে গরম থাকতে যা খাবেন\nঅনলাইন ডেস্ক: সারাদেশ শীতে জবুথবু।...\nত্বক ও চুলের যত্নে অ্যালোভেরা\nঅনলাইন ডেস্ক: অ্যালোভেরা প্রাচীনকাল...


মুহাম্মদ নূরে আলম : বাংলাদেশের পোশাক খাত দিন দিন প্রতিবেশি দেশের নিয়ন্ত্রণে চলে যাচ্ছে। দেশের সবচেয়ে বড় রফতানী খাত তৈরি পোশাক শিল্প এখন চরম সঙ্কটে। এ শিল্পের সাথে জড়িয়ে আছে দেশের ৪০ লাখ শ্রমিক। বৈদেশিক মুদ্রার ৮০ ভাগের বেশি অর্জিত হয় এ খাত থেকে। প্রবাসী আয় বা রেমিট্যান্স ছাড়া বৈদেশিক মুদ্রা অর্জনের প্রধান খাত এটিই। কিন্তু সরকারের উদাসীনতা এবং গার্মেন্ট মালিকদের অর্থলিপ্সা ও মালিকদের যথাযথ প্রদক্ষেপের অভাবের কারণে চরম অনিশ্চয়তার মধ্যে পড়েছে তৈরি পোশাক শিল্প। এই অবস্থায় উদ্বিগ্ন দেশের সাধারণ গার্মেন্ট ব্যবসায়ীরা। দেশে তৈরি পোশাক ব্যবসার লাভের অংশ হুন্ডি ও ভুয়া এলসির মাধ্যমে টাকা যাচ্ছে ভারতে। আর সরকার হারাচ্ছে কোটি কোটি টাকার রাজস্ব। পূর্বের তুলনায় বর্তমানে এই চক্রান্ত আরও গভীর হয়েছে। তাই উদ্বেগও বেড়েছে যা ব্যবসায়ীরা প্রকাশ্যেই এখন স্বীকার করছেন। বর্তমানে দেশে বিজিএমইএ’র সদস্যভুক্ত বায়িং হাউজের সংখ্যা ৯১১টি এবং বিজিবিএ’র ১৭৯টি। এ দুই সংগঠনের আওতাধীন নয়, এমন বায়িং হাউজ রয়েছে প্রায় ৮ শতাধিক। দেশে তৈরি পোশাক কেনাবেচায় নিয়োজিত আছে দু’হাজারের বেশি বায়িং হাউজ। সেই হিসাবে দেশে প্রায় ৭০ শতাংশ বায়িং হাউসের মালিক ভারতীরা। যা বাংলাদেশের পোশাক শিল্পের জন্য সবচেয়ে বড় সমস্যা হয়ে দাঁড়িয়েছে।\nপোশাক শিল্পের চ্যালেঞ্জ এবং উত্তরণের উপায় শীর্ষক গবেষণা প্রবন্ধে ঢাকা বিশ্ববিদ্যালয়ের অধ্যাপক ও অর্থনৈতিক গবেষণা ব্যুরোর পরিচালক ড. শফিক উজ জামানও বলেন, দেশের সবচেয়ে বড় রফতানী খাত তৈরি পোশাক শিল্প এখন চরম সঙ্কটে।\nতিনি বলেন, আমাদের পোশাক শিল্পের আরেকটি দুর্বলতা হলো গুটিকয়েক বাজার নির্ভরতা। সাম্প্রতিক দুর্ঘটনায় ক্ষোভ প্রকাশ করে বিদেশী ক্রেতারা নিরাপত্তা নিশ্চিত করার ওপর জোর দিয়েছেন এবং কমপ্লায়েন্স না মানলে পণ্য ক্রয় না করার হুমকি দিয়েছেন। ক্রেতা গোষ্ঠী বাংলাদেশে পৃথিবীর সবচাইতে নিম্ন মজুরির শ্রম ক্রয় করে ১০ ডলারের শার্ট ৪০ ডলারে বিক্রি করে সর্বোচ্চ মুনাফা করছেন। বাংলাদেশের মত দরিদ্র দেশ আমেরিকায় পোশাক রফতানীতে ফ্রান্সের চাইতে পাঁচগুন বেশি ট্যাক্স দেয়। অর্থাৎ বাংলাদেশ ৫ বিলিয়ন ডলার রফতানি করে যে ট্যাক্স দেয়, ফ্রান্স ৩০ বিলিয়ন ডলার রফতানি করে একই পরিমাণ রাজস্ব বা ট্যাক্স দেয়। অর্থাৎ যদি ফ্রান্সের সমান ট্যাক্স দিতো তাহলে বাংলাদেশ প্রায় ৬ হাজার কোটি টাকা সাশ্রয় করতে পারতো যা দিয়ে ৪০ লক্ষ পোশাক শ্রমিকের নিরাপত্তা অনেকাংশে নিশ্চিত করা যেত। অনুসন্ধানে দেখা যায়, বাংলাদেশের তৈরি পোশাক শিল্প খাতে বর্তমানে প্রায় ২৫ হাজার বিদেশী কর্মরত আছে। এদের মধ্যে ২০ হাজারই ভারতীয়। একেক কারখানায় ১০ থেকে ২০ জন ভারতীয় মিলে গড়ে তুলেছে শক্তিশালী সিন্ডিকেট। অপেক্ষাকৃত অধিক গুরুত্বপূর্ণ বলে দাবিদার এসব কর্মকর্তা এতটাই দাপুটে অবস্থানে রয়েছে যে, মালিকরা চাইলেও তাদের মাঝে বা তাদের ওপরে কোনো বাংলাদেশীকে বসাতে পারে না। তাদের ইচ্ছার বিরুদ্ধে নিজের বিশ্বস্ত কোনো বাংলাদেশী বা আত্মীয়স্বজনকে বসাতে চাইলে একযোগে প্রতিরোধ গড়ে তোলে তারা। পেশাগত কারণেই আমেরিকা-ইউরোপে অবস্থানরত ভারতীয় বংশোদ্ভূত ধনাঢ্য ব্যক্তিদের সাথে তাদের সম্পর্ক সৃষ্টি হয়। তারপর কৌশলে নিজ কর্মস্থল কারখানাটি বিক্রি করে দেয় ভারতীয়দের কাছে। নিজেদের অস্থাভাজন এই মিড লেবেল ম্যানেজমেন্টের মাধ্যমে কৃত্রিম সঙ্কট সৃষ্টি করে তারা একের পর এক নামকরা কারখানা বন্ধ করে দিচ্ছে, আবার কৌশলে কিনেও নিচ্ছে। অবিশ্বাস্য হলেও সত্য, একদা বাংলাদেশের তৈরী পোশাক শিল্পের অহঙ্কার হিসেবে পরিচিত এসকিউ, ক্রিস্টাল, মাস্টার্ড, হলিউড, শান্তা, রোজ, ফরচুনা, ট্রাস্ট, এজাক্স, শাহরিয়ার, স্টারলি, ইউনিয়ন প্রমুখ দেশসেরা গার্মেন্ট কারখানার মালিক এখন ভারতীয়রা। বেশির ভাগ ক্ষেত্রেই নিজ দেশের ওই ম্যানেজারদের যোগসাজশে ভারতীয় বংশোদ্ভূত ব্রিটিশ, আমেরিকান, কানাডিয়ান নাগরিকেরা কিনে নিয়েছে এসব কারখানা।\nগার্মেন্ট মালিকরা জানিয়েছেন, দেশের ২০ বিলিয়ন ডলারের রপ্তানি শিল্প গার্মেন্ট খাতের ওপর সর্বাত্মক আক্রমণ শুরু করেছে প্রতিবেশী দেশটি। এ দেশীয় এজেন্টদের মাধ্যমে পরিকল্পিতভাবে তৈরি করা হয়েছে শ্রমিক অসন্তোষ। পাশাপাশি তীব্র আক্রমণ করা হচ্ছে আন্তর্জাতিক ও দেশীয় গণমাধ্যমের মাধ্যমে। বিদেশিরা শুধু দেশের নাগরিকদের কর্মসংস্থানেই সংকট সৃষ্টি করছেন না, একই সঙ্গে তাঁরা দেশের প্রচলিত আইন উপেক্ষা করে রাজস্বও ফাঁকি দিচ্ছেন। বর্তমান আইনে বিদেশিদের অর্জিত আয়ের ৩০ শতাংশ কর দেওয়ার নিয়ম রয়েছে। এ ছাড়া বাংলাদেশি কোনো প্রতিষ্ঠান অবৈধ কিংবা ওয়ার্ক পারমিট ছাড়া বিদেশিদের নিয়োগ দিলে ওই কোম্পানির প্রদেয় আয়করের সর্বোচ্চ ৫০ শতাংশ বা কমপক্ষে পাঁচ লাখ টাকা জরিমানার বিধান আছে। তবে এ জরিমানা কাউকে কখনো করা হয়েছে কি না তা কেউ জানাতে পারেনি। বেশিরভাগ ক্ষেত্রেই এ নিয়ম মানছেন না বিদেশীরা।\nসূত্র জানায়, আমাদের মোট রফতানি আয়ের প্রায় ২০ শতাংশ আয়ই সাভার, আশুলিয়া এবং কাঁচপুরের পাঁচ শতাধিক গার্মেন্ট কারাখানার উৎপাদিত পণ্য রফতানি করে অর্জিত হয়। আর টাকার অংকে এর পরিমাণ হবে সাড়ে তিন বিলিয়ন ডলারের সমপরিমাণ অর্থ। আর এ কারণেই পার্শ্ববর্তী ভারতসহ আরো কয়েকটি দেশ আমাদের এই অঞ্চলের গার্মেন্ট শিল্পকে টার্গেট করেছে।\nঅপরদিকে ভারতীয়রা বেশ আট-ঘাট বেঁধেই এদেশের গার্মেন্টস শিল্প ধ্বংসে ষড়যন্ত্রের জাল বিস্তার করে চলছে। জন্মসূত্রে ভারতীয় হলেও বাংলাদেশে তারা বসবাস করে নিজ দেশের মতোই। ভিসা-টিকিটের বালাই নেই। ইচ্ছেমতো এ দেশে আসে, ইচ্ছে হলেই ভারতে যায়। বাংলাদেশ থেকে প্রতিনিয়ত লাখ লাখ ডলার নিয়ে গেলেও সরকারকে কোনো ট্যাক্স দেয় না। সরকারি বা আইন-শৃঙ্খলা রক্ষাকারী বাহিনীর কোনো সদস্যও তাদের ঘাটায় না। তাদের সূত্রে জানা যায়, বাংলাদেশের তৈরি পোশাক শিল্পের কথিত ‘প্রাণ’(?)। মার্চেন্ডাইজার, প্রোডাকশন ম্যানেজার, জেনারেল ম্যানেজার, ফাইন্যান্স ম্যানেজার, অ্যাকাউন্টস ম্যানেজার, ইন্টারন্যাশনাল মার্কেটিং ম্যানেজার, কোয়ালিটি কন্ট্রোলার প্রভৃতি গুরুত্বপূর্ণ দায়িত্বে ভারতীয় নিয়োজিত। অর্ডার আনা থেকে শুরু করে পণ্য প্রেরণ পর্যন্ত সব গুরুত্বপূর্ণ কাজই হয়ে থাকে অপেক্ষাকৃত ‘অধিক’(?) যোগ্যতাসম্পন্ন এসব কর্মকর্তার হাত দিয়ে। কারখানার মালিক ও সাধারণ শ্রমিকদের মাঝে ‘সেতুবন্ধনের’(?) কাজটিও করে থাকে তারা। অনুসন্ধানে দেখা গেছে, রফতানী বাণিজ্যে ৮০ শতাংশ অবদান রক্ষাকারী বাংলাদেশের তৈরি পোশাক শিল্প খাতের বেশির ভাগ উদ্যোক্তারই সার্টিফিকেট গত শিক্ষা কম। তাদের কারখানার বড় বড় কর্মকর্তারা হচ্ছে ভারতীয়রা। এরাই মন চাইলে কারখানার ভালো করছে, আবার মনের মধ্যে কোনো দুরভিসন্ধি এলে মালিকপক্ষকে কৌশলে পথে বসিয়ে দিচ্ছে। বৈদেশিক মুদ্রা অর্জনের অন্যতম প্রধান খাত দেশের তৈরি পোশাক শিল্প নিয়ে চলছে নানামুখী ষড়যন্ত্র। দেশের চলমান অবস্থায় গার্মেন্ট সেক্টরের এই অস্থিরতার পেছনে ইন্ধন দেয়ার জন্য সরকার মালিক বা শ্রমিকদের পক্ষ থেকেও বরাবরই অস্বীকার করা হচ্ছে। তাহলে স্বাভাবিকভাবেই প্রশ্ন আসে দেশের উদীয়মান এই শিল্পকে ধ্বংস করতে অস্থিরতা তৈরি করে প্রকৃত অর্থেই ফায়দা লুটছে কারা?\nসচেতন মহল এটাও মনে করছেন বর্তমান গার্মেন্ট শিল্পের মতো এ ধরনের অনেক ষড়যন্ত্র আমাদের নিকট অতীতে পাট শিল্পকে নিয়েও হয়েছে। আর একারণেই বাংলাদেশ এখন পাটের কোন শিল্প নেই অথচ এই পাট শিল্পটি এখন পুরোপুরি নিয়ন্ত্রণ করছে আমাদেরই প্রতিবেশী ভারতের পশ্চিমবঙ্গে। সেখানে বাংলাদেশের পাটের মাধ্যমেই অনেক শিল্প কারখানা গড়ে উঠেছে। অথচ পাট উৎপাদন করেও আমরা এই শিল্প ধরে রাখতে পারি নাই। অনুসন্ধানে দেখা গেছে, গত আট থেকে ১০ বছরে যেসব কারখানায় শ্রমিক অসন্তোষ হয়েছে তার বেশির ভাগই ছিল কমপ্লায়েন্ট। এসব কারখানায় কর্মপরিবেশ ভালো, নিয়মিত বেতন-ভাতা দেয়া হয়, ওভার টাইম দেয়া হয়, টিফিন থেকে শুরু করে বেশির ভাগ সুযোগ-সুবিধার ক্ষেত্রেই এসব কারখানার শ্রমিকরা সন্তুষ্ট। অথচ কখনো রাস্তায় সড়ক দুর্ঘটনায় শ্রমিক মৃত্যুর অজুহাতে, কখনো শ্রমিক গুম কিংবা টয়লেটে ভূত থাকার মতো গুজব ছড়িয়ে ভাঙচুর-অগ্নিসংযোগ করানো হচ্ছে এসব কারখানায়।\nঅপরদিকে যেসব কারখানায় নিয়মিত বেতন-ভাতা দেয়া হয় না, কাজের পরিবেশ নিম্নমানের এবং কথায় কথায় শ্রমিক ছাঁটাইয়ের ঘটনা ঘটছে- শ্রমিক অসন্তোষ বা ভাঙচুরের ঘটনা এসব কারখানায় অনেক কমই ঘটছে। এর কারণ ব্যাখ্যা করতে গিয়ে তৈরি পোশাক শিল্পের সাথে সংশ্লিষ্ট একাধিক দায়িত্বশীল উদ্যোক্তা জানান, যেসব কারখানা বড় ও কমপ্লায়েন্ট সেগুলোর কাজের ভলিউমও বেশি। মোটা অঙ্কের বেতন দিয়ে বিদেশী কর্মকর্তাদের এখানে নিয়োগ করা হয়। তাদের অনেক সুযোগ-সুবিধা দেয়া হয়। কিন্তু কোনো কারণে মালিকের ওপর ক্ষুব্ধ হলে কিংবা কারখানার মালিক হওয়ার খায়েশ হলে তারা শ্রমিক অসন্তোষের মতো ঘটনা ঘটিয়ে কারখানা ধ্বংস করে দেয়। স্থানীয় মাস্তান, রাজনৈতিক টাউট, ঝুট ব্যবসায়ীসহ বিভিন্ন পক্ষকে লেলিয়ে দেয় কারখানার বিরুদ্ধে।\nঅন্যদিকে ছোটখাটো কারখানাগুলো নিজেরা কোনো কাজ আনতে পারে না। অন্য কারখানার কাজ তারা সাব কন্ট্রাক্টে করে থাকে। এসব কারখানায় মোটা অঙ্কের বেতন দিয়ে বিদেশীদের (ভারতীয়দের) পোষা হয় না। ফলে উসকানি দেয়া হয় না, ভাঙচুরও হয় না। জানা গেছে, বাংলাদেশে আটটি রপ্তানি প্রক্রিয়াকরণ অঞ্চল বা ইপিজেডে এখন অনুমতি নিয়ে বৈধভাবে কাজ করেন তিন হাজারের মতো বিদেশী। বিনিয়োগ বোর্ডের অনুমতি নিয়ে দেশে কাজ করেন ১৩ হাজার বিদেশী কর্মী। আর এনজিও ব্যুরোর অনুমতি নিয়ে কাজ করা বিদেশী কর্মীর সংখ্যা ৫০০। সব মিলিয়ে সাড়ে ১৬ হাজার বিদেশী কর্মী সরকারের সংশ্লিষ্ট প্রতিষ্ঠানগুলো থেকে অনুমতি নিয়ে বাংলাদেশে বৈধভাবে কাজ করছেন। তবে বাস্তবে এ সংখ্যা বহুগুণ বেশি। বাংলাদেশে আসলে কতসংখ্যক বিদেশী নাগরিক কাজ করেন, তার সঠিক তথ্য সরকারের কোনো বিভাগের হাতেই নেই।\nবেসরকারি গবেষণা সংস্থা সেন্টার ফর পলিসি ডায়ালগের (সিপিডি) ২০১৫ সালের এক গবেষণায় দেখা গেছে, প্রায় ৫ লাখ ভারতীয় নাগরিক বাংলাদেশে কাজ করেন। তারা তাদের দেশে এক বছরে ৩ দশমিক ৭৬ বিলিয়ন ডলার পাঠিয়েছেন, যা বাংলাদেশি মুদ্রায় প্রায় ৩০ হাজার কোটি টাকার সমান। বাংলাদেশ ভারতে পঞ্চম রেমিট্যান্স প্রদানকারী দেশ হিসেবে বিবেচিত হয়। তাই সহজেই অনুমান করা যায়, বিনিয়োগ বোর্ড থেকে যেসব ভারতীয় কর্মী ওয়ার্ক পারমিট নিয়েছেন, তার বাইরে বহুগুণ বেশি রয়েছেন, যারা অবৈধভাবে বাংলাদেশে আছেন। আর তাদের অর্জিত অর্থ অবৈধ পথে হুন্ডির মাধ্যমেই পাচার করা হয়ে থাকে।\nভারতের রুপির অবমূল্যায়নের কারণে দেশের গার্মেন্ট শিল্পে প্রবৃদ্ধি কয়েক মাসে বেশ কমে গেছে বলে দাবি করেন বিজিএমইএ’ মিডিয়া অফিস। রুপির বিপরীতে ডলারের মূল্যবৃদ্ধির কারণে এই শিল্পের প্রবৃদ্ধি গত কয়েক মাসে বেশ কমেছে। আগে যেখানে প্রবৃদ্ধি হতো ১০ থেকে ১৫ শতাংশ, তা গত কয়েক মাসে হয়েছে মাত্র ২ শতাংশ। ভারতের রুপির অবমূল্যায়নের রুপির ২৭ শতাংশ অবমূল্যায়ন হয়েছে। টাকার মান ৮ শতাংশ বেড়েছে। এতে ভারত ৩৫ শতাংশ বেশি সুবিধা পাচ্ছে। ভারত তার ১৮ শতাংশ প্রবৃদ্ধি অর্জনের লক্ষ্য নিয়েই কাজ করছে।\nযুক্তরাষ্ট্রভিত্তিক ওয়ার্কার রাইটস কনসোর্টিয়াম (ডব্লিউআরসি) নামের একটি প্রতিষ্ঠান তাদের এক বিশ্লেষণে দেখিয়েছে, প্রতিটি পোশাকে মাত্র দশ সেন্ট বাড়িয়ে দিলেই বাংলাদেশের গার্মেন্ট শিল্পকে বিশ্বমানের করা সম্ভব। ন্যূনতম মজুরী প্রসঙ্গে লিখেছে নিউ ইয়র্ক টাইমস। এছাড়া বিবিসি’ও শ্রমিকদের আন্দোলনকে সমর্থন জানিয়ে সংবাদ প্রচার করে বিভিন্ন সময়। অথচ এরা বলছে না, আন্তর্জাতিক ক্রেতাদের বাড়তি দামে বাংলাদেশ থেকে পোশাক কিনতে। অথচ আন্তর্জাতিক ক্রেতারা প্রতিটি পোশাক ৪ থেকে ৮ গুণ পর্যন্ত বেশি দামে বিক্রি করে। বাংলাদেশ থেকে একটি পোশাক ১০০ ডলারে কিনলে সেটি ইউরোপ-আমেরিকার দোকানে বিক্রি হয় ৪শ থেকে ৮শ ডলারে। বিপুল অঙ্কের লাভ করলেও এদের বাড়তি দাম দেয়ার জন্য চাপ না দিয়ে উল্টো বাংলাদেশের গার্মেন্ট মালিকদের ওপর চাপ দিচ্ছে। বাংলাদেশের গার্মেন্ট খাত ধ্বংসের পরিকল্পনার অংশ হিসেবেই তারা এসব কাজ করছে। বিনিয়োগ বোর্ডের তথ্যানুযায়ী, গত কয়েক বছরে ভারতীয় নাগরিকরা বাংলাদেশের ৩৫টি তৈরি পোশাক কারখানায় ৮ কোটি মার্কিন ডলার বিনিয়োগ করেছে। বাংলাদেশে কারখানা খুলে বসা ভারতের উল্লেখযোগ্য প্রতিষ্ঠানের মধ্যে রয়েছে শাহী এক্সপোর্টস, হাউজ অব পার্ল ফ্যাশনস, জে জে মিলস, আমবাত্তুর ক্লথিং ইত্যাদি। পোশাক শিল্প দেশের শিল্পায়নে নতুন মাত্রা যোগ করেছে। ৪০ লক্ষ শ্রমিককে উৎপাদনশীল কাজে অন্তর্ভূক্ত করে দারিদ্র বিমোচনে অবদান রেখেছে। এ শিল্পের সম্ভাবনা প্রচুর। পোশাকের চাহিদা কোনদিনই কমবে না। বর্তমানে বিশ্বে এই পণ্যের বাজার ৪৫০ বিলিয়ন ডলারের। চীন একাই ১৬০ বিলিয়ন ডলার বা ৩৫.৫ শতাংশ নিয়ন্ত্রণ করছে। সে তুলনায় বাংলাদেশের অংশ ৫.৪ শতাংশ (২৪.৪৯ বিলিয়ন ডলার)।


এমএ করিম, সৈয়দপুর (নীলফামারী) থেকে\nবাংলারজমিন ২৬ সেপ্টেম্বর ২০২১, রোববার\nনীলফামারীর সৈয়দপুর-ঢাকা মহাসড়কে গড়ে উঠছে অবৈধ স্থাপনা। সৈয়দপুরের ওয়াপদা মোড়ের ৪ মাথায় মুক্তিযোদ্ধা কমপ্লেক্স সংলগ্ন এলাকায় এসব স্থাপনা গড়ে উঠেছে।\nহাইকোর্টের নির্দেশনা মতে, মহাসড়ক, আঞ্চলিক মহাসড়কের উভয়পাশে রাস্তা থেকে কমপক্ষে ১০ মিটার দূরত্বে (৩২ ফুট) স্থাপনা নির্মাণ করতে হবে। কিন্তু সড়ক ও জনপথ বিভাগের মনিটরিং না থাকায় হাইকোর্টের এমন নির্দেশনার তোয়াক্কাই করছে না দখলদাররা।\nওয়াপদা মোড়টি ৪ সড়কের সংযোগ স্থল হওয়ায় প্রায়ই সড়ক দুর্ঘটনা ঘটে। গত ৫ বছরে অসাবধানতাবশত: সেখানে ওই এলাকায় ৬৫ জন প্রাণ হারিয়েছেন। অগণিত মানুষ হয়েছেন পঙ্গুত্বের শিকার। সে কারণে ওয়াপদা মোড়টিকে প্রশাসনের পক্ষ থেকে ডেঞ্জারস্ জোন হিসেবে আখ্যায়িত করা হয়েছে।\nকিন্তু আইন ও হাইকোর্টের নির্দেশনা উপেক্ষা করে মো. জাহাঙ্গীর নামে এক ব্যক্তি সৈয়দপুর-ঢাকা মহাসড়কের জায়গা জবরদখল করে প্রকাশ্যে আরসিসি পিলার দিয়ে অবৈধ স্থাপনা নির্মাণ করছে। নীলফামারী বিআরটিএ’র একটি সূত্রমতে, ওই মহাসড়ক দিয়ে সারা দেশের প্রায় ৫ হাজার মোটরযান সৈয়দপুর-ঢাকা মহাসড়ক হয়ে ঢাকা-পঞ্চগড়, পঞ্চগড়-ঢাকা ও ঢাকা-চিলাহাটী যাতায়াত করে। সৈয়দপুর শহর থেকে নীলফামারী, ডোমার, ডিমলা ওই মোড় হয়ে যাতায়াত করে মাঝারি, ছোট বড় মিলে প্রতিদিন সহস্রাধিক মোটরযান। সে কারণে ওয়াপদা মোড়টি থাকে সবসময় ব্যস্ত। এছাড়াও ওই পথ দিয়ে সকাল ১০টা ও বিকাল ৪টায় ১১টি শিক্ষাপ্রতিষ্ঠানের প্রায় ৫ হাজার শিক্ষার্থী যাতায়াত করে। এমন ব্যস্ততম জায়গায় মহাসড়কের ভূমি দখলে নিয়ে অবৈধ স্থাপনা নির্মাণ করা হচ্ছে। ওই স্থাপনা নির্মাণ হলে সেখানে প্রতিদিন কমপক্ষে ৪-৫টি দুর্ঘটনা ঘটার সম্ভাবনা আছে বলে একাধিক এলাকাবাসী জানিয়েছেন। কথা হয় রমজান, বিসাদু, রথিনচন্দ্র, বিমল, হায়দার, সুরুজ, অনিকসহ একাধিক ব্যক্তির সঙ্গে। তারা অভিযোগ করে বলেন, দুর্ঘটনাপ্রবণ এলাকায় ওই অবকাঠামো নির্মাণ করা হলে ৪টি সড়ক দিয়ে সাধারণ মানুষের চলাচল করা খুব ঝুঁকিপূর্ণ হয়ে ওঠবে। যেকোনো সময় ঘটতে পারে প্রাণহানির ঘটনা। বিশেষ করে উত্তরা ইপিজেডে যাতায়াতকারী কাভার্ড ভ্যান ও সৈয়দপুর ১৫০ মেগাওয়াট বিদ্যুৎ কেন্দ্রে চলাচলকারী মোটরযানগুলো টার্নিং নিতে গেলেই দুর্ঘটনায় পড়বে। এজন্য এলাকার বিশিষ্টজনরা নির্মাণাধীন অবৈধ স্থাপনাটি সরিয়ে নেয়ার জন্য সড়ক ও জনপদ বিভাগের ঊর্ধ্বতন কর্তৃপক্ষের আশু হস্তক্ষেপ কামনা করেছেন। জানতে চাইলে অবৈধ স্থাপনা নির্মাণকারী মো. জাহাঙ্গীর মুঠোফোনে দৈনিক মানবজমিনকে বলেন, এটি হাইকোর্টের নির্দেশনা মেনেই করছি। মহাসড়ক থেকে ১০ মিটার দূরে আছে। সৈয়দপুর-ঢাকা মহাসড়কের জায়গা অবৈধভাবে দখলে নিয়ে স্থাপনা নির্মাণ প্রসঙ্গে মুঠোফোনে কথা হয় নীলফামারী সড়ক ও জনপথ দপ্তরের নির্বাহী প্রকৌশলী মুহাম্মদ মঞ্জুরুল করিমের সঙ্গে। তিনি বলেন, ওই অবৈধ স্থাপনা নির্মাণকারীকে আমরা নোটিশ দিয়েছি স্থাপনা সরানোর জন্য।


চিত্রলেখা – ছবির ভাষা দু'জন মানুষের মধ্যে সামঞ্জস্য বিধান করে, একজন চিত্রকর অথবা চিত্রগ্রাহক আরেকজন দর্শক\nক্যামেরায় তোলা ছবিকে আলোকচিত্র বা ফোটোগ্রাফি কেন বলা হয় ?\nবেশ মজার ব্যাপার ! ক্যামেরায় ছবি তোলার পদ্ধতিটি আসলে আলো দিয়ে লেখা ছাড়া আর কিছু না । তাহলে এমন পদ্ধতিতে তৈরী চিত্রকে তো আলোকচিত্রই বলা হবে । ইংরেজীতে অথবা আন্তর্জাতিক ভাষায় যাকে ফোটোগ্রাফি বলা হয় ।\nফোটোগ্রাফি শব্দটি ফোটোস (Photos) ও গ্রাফোস (Graphos)-এর মিলিত শব্দ । শব্দ-গুলি গ্রীক ভাষা থেকে সংগৃহীত । যেখানে ‘ফোটোস’ আলো অর্থে এবং ‘গ্রাফোস’ লেখা অর্থ বোঝাতে নেওয়া হয়েছিল ।\nফোটোগ্রাফি শব্দটি যিনি প্রথম প্রবর্তন করেন তিনি স্যর জন হার্সেল । স্যর জন হার্সেল (Sir John Fredrick William Herschel) ছিলেন অষ্টাদশ শতাব্দীর একজন প্রখ্যাত ইংরেজ গণিতবিদ, জ্যোতির্বেত্তা, রসায়নবিদ এবং উদ্ভিদবিদ্যার গবেষক-ও বটে । ইনি ইংরেজ প্রত্নত্তত্ববিদ ও রসায়নবিদ ফক্স তালবত (Henry Fox Talbot)কে একটি চিঠি লেখেন, যেখানে তিনি বিশ্লেষন করে বুঝিয়ে ছিলেন ‘ফটোগ্রাফি’ শব্দটির ব্যবহারের কারণ ।\nচিত্র এমন একটি ভাষা যে ভাষার আবিষ্কার শব্দ-ভাষার আগে । এই ভাষায় গুহামানব ও কথা বলে গেছে গুহার দেওয়ালে, পাথর খোদাই করে । চিত্রই একমাত্র ভাষা যা সভ্যতার আগের মানব ইতিহাসের কথা বলে দিতে পারে ।\nআবার চিত্র এমন এক ভাষা যার শব্দের যেমন প্রয়োজন পরে না তেমনি আঞ্চলিক সীমাবদ্ধতাও নেই । জাতি, দেশ , মহাদেশ বিভেদে এই ভাষায় যাকিছু প্রকাশ করতে কোন অসুবিধা হয় না ।\nপ্রকাশ মাধ্যম অনুযায়ী চিত্রের প্রকারভেদ অনেক ।\nচিত্রলেখা-য় সমস্ত রকম চিত্র জগৎ নিয়ে বাংলার মত একটি মার্জিত সুমিষ্ট ভাষায় প্রথম প্রকাশ ও প্রচারের চেষ্টা করা হচ্ছে ।\nছবি সকলের মনগ্রাহী । তাই চিত্রশিল্পীদের আহ্বান জানাই চিত্রলেখা-কে আরো সম্বৃদ্ধ করতে ।\nImageWorld -এ সবাইকে উষ্ণ অভ্যর্থনা জানাই ।\nছবির জগতে মানব সভ্যতার শুরু থেকে আজ এই বিংশ শতাব্দী পর্যন্ত ক্রমাগত বিপ্লব ঘটে চলেছে । হাতে আঁকা ছবি থেকে শুরু করে ছবি যন্ত্রে আঁকা দিয়ে থেমে যায়নি । ছবি আলো দিয়ে আঁকা হয়ে বিভিন্ন মাধ্যমে আত্মপ্রকাশ করে, আজ ছবি চলমান-ও বটে ।\nছবির ইতিহাস, ছবির জগৎ, ছবির ব্যবহার, ব্যাপ্তি মানব ইতিহাসের মতই বিশাল । ছবির বিবর্তনও খুব দ্রুত, কারণ একটি – ছবির প্রতি মানুষের অসম্ভব ভালোবাসা, আগ্রহ, সসন্মান চর্চা ।\nএই সাইটের উদ্দেশ্য ছবির ভাষায় কথা বলা । ছবি নিয়ে আলোচনা ।\nযাঁরা নিত্যনতুন ছবি এঁকে চলেছেন, ক্যমেরা নিয়ে ছবি তুলেছেন, তাঁরা যোগদান করতে দ্বিধা করবেন না । চিত্রকররা সমৃদ্ধ করুন চিত্রলেখা-কে ।


পিসি-ভাইপোর সমর্থনও মিলে গেল, ২০১৯-এর মহাযুদ্ধের আগে শক্ত হচ্ছে রাহুলের হাত | Mayawati and Akhilesh Yadav assure to support to Congress - Bengali Oneindia\n42 min ago বিজেপি ছাড়লেন প্রাক্তন সাংসদ, তিন দশকের সম্পর্ক ছিন্ন করে যোগ দিলেন জোট শিবিরে\nপিসি-ভাইপোর সমর্থনও মিলে গেল, ২০১৯-এর মহাযুদ্ধের আগে শক্ত হচ্ছে রাহুলের হাত\n| Updated: Wed, Dec 12, 2018, 23:00 [IST]\nবিধানসভা ভোটের আগে ভেস্তে গিয়েছিল জোট আলোচনা। কিন্তু নির্বাচনী ফলপ্রকাশের পর পরিস্থিতি ফের এক করে দিল বিরোধী শিবিরকে। মায়াবতীর বহুজন সমাজবাদী পার্টি ও অখিলেশ যাদবের সমাজবাদী পার্টির সমর্থন পেয়ে গেল কংগ্রেস। ২০১৯-এর আগে রাহুল গান্ধীর হাত আরও শক্ত করে দিল পিসি-ভাইপোর সমর্থন বার্তা।\nমায়ার সমর্থনের হাত কংগ্রেসের দিকে\nমঙ্গলবার দিনভর টানটান উত্তেজনা ছিল মধ্যপ্রদেশ নির্বাচন নিয়ে। নির্বাচনী ফল নিয়ে যেন একটা থ্রিলার হয়ে গেল। রাত ভোর হয়ে গেলেও নির্ধারিত হল হন মধ্যপ্রদেশের ভাগ্য। শেষমেশ কান ঘেঁষে হার-জিতের ফয়সালা। শেষ হাসি রাহুল গান্ধী শিবিরেরই। মোদী শিবিরের। আর সব অনিশ্চয়তার অবসান ঘটিয়ে দিলেন মায়াবতী ও অখিলেশ। তাঁদের অনুসরণ করে নির্দলের বিজয়ীরাও সমর্থনের হাত বাড়ালেন কংগ্রেসের দিকে।\nবিজেপিকে সমর্থন নয়, হাত ধরার বার্তা\nমঙ্গলবার থেকেই মধ্যপ্রদেশ ও রাজস্থানে ত্রিশঙ্কু ফলে মায়াবতীর দল হয়ে উঠছিল কিং-মেকার। বিশেষ করে মধ্যপ্রদেশ নিয়ে উত্তেজনা ছিল চরমে। মঙ্গলবারই মায়াবতী জানিয়েছিলেন, কোনওমতেই বিজেপিকে সমর্থন দেবেন না তিনি। এদিন সাংবাদিক বৈঠক করে হাত ধরার বার্তা দিলেন মায়াবতী।\nপিসির পর ভাইপোর সমর্থনও কংগ্রেসকে\nমায়াবতীর পর অখিলেশ যাদবও সাংবাদিক বৈঠক করে জানান, মধ্যপ্রদেশের তাঁদের যে একজন প্রার্থীয় জয়ী হয়েছেন, তাঁর সমর্থনও থাকবে কংগ্রেসের দিকে। এ প্রসঙ্গে তিনি দ্ব্যর্থহীন ভাষায় জানিয়ে দেন, বিজেপিকে সমর্থন দেওয়ার প্রশ্নই ওঠে না। সামনে বড় লড়াই, আমাদের সমর্থন কংগ্রেসেরই দিকে।\nবিজেপিকে আটকাতেই কংগ্রেসের হাতে হাত\nমায়াবতী সাফ জানান, শুধু মধ্যপ্রদেশেই নয়, প্রয়োজন পড়লে তিনি রাজস্থানেও কংগ্রেসকে সমর্থন দেবেন। জানিয়েছেন, বিজেপিকে আটকাতেই তাঁর এই সিদ্ধান্ত। তবে এর পাশাপাশি তিনি কংগ্রেসের সমালোচনাও করেছেন। ব্যাখ্যা দিয়েছেন, কেন দুই রাজ্যে ভোটের আগে কথাবার্তা চালিয়েও জোটে যেতে রাজি হননি তিনি।\nসমর্থনেও বন্ধ নয় কংগ্রেসের সমালোচনা\nকংগ্রেসের সমালোচনা করে মায়াবতী বলেন, কংগ্রেসে দীর্ঘদিন ক্ষমতায় থেকেও দলিত তথা পিছিয়ে পড়া মানুষদের জন্য কিছুই করেনি। সেই কারণেই সমাজের পিছিয়ে পড়া মানুষদের জন্য তৈরি হয়েছে তাঁদের মতো একাধিক দল। আর বিজেপির বাড়বাড়ন্তও হয়েছে সেই কারণে। তবে বিজেপি আরও ভয়ানক। তাই তাদের আটকাতেই সমর্থন কংগ্রেসকে।\n[আরও পড়ুন: সোহরাবুদ্দিন শেখ মামলা! সাক্ষী রায় স্থগিত চাওয়ায় চাঞ্চল্য]\nমধ্যপ্রদেশে ফল দেখেই সমর্থন পিসি-ভাইপোর\nমধ্যপ্রদেশে ২৩০টি আসনের মধ্যে কংগ্রেসের দখলে এসেছে ১১৪টি আসন। বিজেপি জিতেছে ১০৯টি আসনে। ফলে কোনও দলই সংখ্যাগরিষ্ঠাতা পায়নি। সংখ্যাগরিষ্ঠতার জন্য দরকার ১১৬টি আসন। কংগ্রেসের দুটি আসন কম ছিল ম্যাজিক ফিগার থেকে। সপা-বসপা সমর্থনের হাত বাড়ানোয় সেই সংকট মেটে। পরে নির্দলও সমর্থনের কথা জানায়।\n[আরও পড়ুন:বুথ ফেরত সমীক্ষার সঙ্গে কতটা মিলল নির্বাচনের আসল ফল, রাজ্য ধরে বিশ্লেষণ দেখুন ]\n২০১৯-এর ফর্মুলায় মধ্যপ্রদেশে সমর্থন\nসপা-বসপা ক্ষুদ্র শক্তি হলেও তাঁদের সমর্থনও দরকার হল কংগ্রেসের। এই পরিসংখ্যান রাহুল গান্ধীকে নতুন করে ভাবতে সাহায্য করবে। কেননা সামনে বড় লড়াই। সেই লড়াই জিততে, ক্ষুদ্র ক্ষুদ্র অনেক শক্তিকে এক করেই লড়তে হবে মোদীর বিরুদ্ধে। তবেই ২০১৯-এ জিততে সক্ষম হবেন তিনি। তা না হলে তীরে এসে তরী ডুবতে পারে, তা দেখিয়ে দিয়ে গেল মধ্যপ্রদেশ ও রাজস্থানের নির্বাচন।\n[আরও পডুন:রাজস্থানের মুখ্যমন্ত্রিত্ব নয়, ২০১৯-এ বিজেপিকে হারানোই মূল লক্ষ্য পাইলট-গেহলটের]\nrahul gandhi congress mayawati bsp akhilesh yadav election assembly elections result assembly election result 2018 madhya pradesh rajasthan india রাহুল গান্ধী কংগ্রেস মায়াবতী বিএসপি অখিলেশ যাদব সমাজবাদী পার্টি বিধানসভা নির্বাচনের ফল ২০১৮ বিধানসভা নির্বাচন মধ্যপ্রদেশ রাজস্থান ভারত\nMayawati and Akhilesh Yadav assure to support to Congress. Rahul Gandhi is more confident before 2019 election,


নানা আয়োজনে বঙ্গবন্ধুর জন্মশতবার্ষিকী উদযাপন – Sonali Barta\nহাজার বছরের শ্রেষ্ঠ বাঙালি বঙ্গবন্ধু শেখ মুজিবুর রহমানের শতবর্ষ উপলক্ষে রাজধানী ঢাকা আজ ভিন্ন সাজে সেজে উঠেছে। নানান বর্ণের আলোকরশ্মি দিয়ে সুসজ্জিত করা হয়েছে রাজধানীর প্রতিটি অলিগলি।\nশতবর্ষ ঘিরে আওয়ামী লীগ ও এর সহযোগী সংগঠনগুলো এবং বিভিন্ন সামাজিক-সাংস্কৃতিক সংগঠন হাতে নিয়েছে নানা কর্মসূচি। রাজধানীর বিভিন্ন স্থানে নানা কর্মসূচির মধ্য দিয়ে পালন করা হচ্ছে বঙ্গবন্ধু শেখ মুজিবুর রহমানের ১০১তম জন্মশতবার্ষিকী।\nআজ ১৭ মার্চ বুধবার। বাংলাদেশের মহান স্বাধীনতার স্থপতি, হাজার বছরের শ্রেষ্ঠ বাঙালি জাতির জনক বঙ্গবন্ধু শেখ মুজিবুর রহমানের ১০১তম জন্মবার্ষিকী এবং জাতীয় শিশু দিবস। রাজধানীর বিভিন্ন স্থানে নানা আয়োজনের মধ্য দিয়ে পালন করা হচ্ছে দিনটি।\nরাজধানীর ধানমন্ডি ৩২ নম্বরে অবস্থিত বঙ্গবন্ধু শেখ মুজিবুর রহমানের বাসভবনে গিয়ে দেখা গেছে, আওয়ামী লীগ ও এর সহযোগী সংগঠনগুলো দলে দলে বঙ্গবন্ধুর প্রতিকৃতিতে পুষ্প অর্পণ করছেন।\nশতবর্ষ এবং স্বাধীনতার সুবর্ণজয়ন্তী উপলক্ষে এবার পালিত হতে যাচ্ছে টানা ১০ দিনের অনুষ্ঠান। যাতে বেশ কয়েকটি দেশের রাষ্ট্রপতি ও প্রধানমন্ত্রী এবং অন্য বিদেশি অতিথিরা অংশ নেবেন। ‘মুজিব চিরন্তন’শিরোনামে এ ১০ দিনের অনুষ্ঠান চলবে।\nমুজিব শতবর্ষ উদযাপন জাতীয় বাস্তবায়ন কমিটির উদ্যোগে ১০ দিনের কর্মসূচিতে থাকছে ১৭ মার্চের আয়োজনের থিম ‘ভেঙেছে দুয়ার এসেছ জ্যোতির্ময়’। এদিন রাষ্ট্রপতি আবদুল হামিদ প্রধান অতিথি থাকবেন। সভাপতিত্ব করবেন প্রধানমন্ত্রী শেখ হাসিনা। এদিন মালদ্বীপের রাষ্ট্রপতি ইবরাহীম মু. সালেহ উপস্থিত থাকবেন। চীনের প্রেসিডেন্ট শি জিনপিং ও কানাডার প্রধানমন্ত্রী জাস্টিন ট্রুডো ভিডিওবার্তা দেবেন।\n১৮ মার্চ আয়োজনের থিম ‘মহাকালের তর্জনী’। সে অনুষ্ঠানে শুভেচ্ছা বক্তব্য দেবেন কম্বোডিয়ার প্রধানমন্ত্রী হুন সেন। ১৯ মার্চের অনুষ্ঠান ‘যতকাল রবে পদ্মা যমুনা’। এতে প্রধানমন্ত্রী শেখ হাসিনা এবং শ্রীলঙ্কার প্রধানমন্ত্রী মাহিন্দা রাজাপাকসে উপস্থিত থাকবেন। ২০ মার্চ ‘তারুণ্যের আলোকশিখা’। এই অনুষ্ঠানে ওআইসির সেক্রেটারি জেনারেল ড. ইউসেফ আল ওথাইমিন শুভেচ্ছা বক্তব্য দেবেন।\n২১ মার্চের আয়োজন ‘ধ্বংসস্তূপে জীবনের গান’। এতে দেশীয় একাডেমিশিয়ানরা বক্তব্য দেবেন। ২২ মার্চের আয়োজন ‘বাংলার মাটি আমার মাটি’। এদিন রাষ্ট্রপতি আবদুল হামিদ, প্রধানমন্ত্রী শেখ হাসিনা ও নেপালের রাষ্ট্রপতি বিদ্যা দেবী ভান্ডারী উপস্থিত থাকবেন। এছাড়া জাপানের প্রধানমন্ত্রী ইউশিহিদে সুগা শুভেচ্ছা বার্তা দেবেন। ২৩ মার্চ ‘নারীমুক্তি, সাম্য ও স্বাধীনতা’। এদিন ইউনেস্কোর ডিজি উপস্থিত থাকবেন।\n২৪ মার্চ ‘শান্তি-মুক্তি ও মানবতার অগ্রদূত’। সেদিন ভুটানের প্রধানমন্ত্রী লোটে শেরিং উপস্থিত থাকবেন। পোপ ফ্রান্সিস শুভেচ্ছা বার্তা দেবেন। ২৫ মার্চ ‘গণহত্যার কালরাত্রি ও আলোকের অভিযাত্রা’। এদিন দক্ষিণ কোরিয়ার প্রধানমন্ত্রী চুং স্যু-কুয়েন এবং তাকাশি হাওয়াকাওয়ার পুত্র ওসামু হাওয়াকাওয়া শুভেচ্ছাবার্তা দেবেন।


Around The World: Latest Around The World News & Updates,Around The World Photos & Images, Around The World Videos | Eisamay\nকরোনা-তথ্য গোপন করছে রাজ্য সরকার, হাইকোর্টে দায়ের ...\nLAST UPDATED: Mar 27, 2020, 05.15 PM IST\nকরোনা মিউজিক ত্রাণ তহবিলের ঘোষণা করল 'spotify'\nWatch: করোনা আতঙ্কে ফাঁকা মক্কা! বাতিল শুক্রবারের প্রার্থণা\nবাচ্চা সামলাতে পারেন না! তির্যক মন্তব্যে বিদ্ধ মেগান\nJul 20, 2019, 11.49 AM\n২ মাসের ছেলেকে কোলে নিয়ে গল্ফ খেলা দেখতে গিয়েছিলেন মেগান। যত্ন করে আর্চিকে ধরে থাকলেও নেটিজেনদের অনেকেরই মনে হয়েছে মার কোলে অস্বস্তি হচ্ছে ছোট্ট রাজপুত্রের।\nবিশ্বজুড়ে ডাউন WhatsApp-ফেসবুক-ইনস্টাগ্রাম, সমস্যায় ইউজাররা\nফের আকস্মিক সমস্যায় ফেসবুক, ইনস্টাগ্রাম ও হোয়াটসঅ্যাপ। রবিবার বিকেল সাড়ে চারটার পর থেকেই বিশ্ব বিভিন্ন প্রান্তে ফেসবুক সাইট ও অ্যাপ ব্যবহার করতে সমস্যা দেখা যায়।\n১৫৯ দিনে সাইকেলে পৃথিবী ঘুরে রেকর্ড গড়লেন পুনের কিশোরী\nDec 24, 2018, 12.52 PM\nপুনের নিগড়ি শহরের মেয়ে বেদাঙ্গী স্পোর্টস ম্যানেজমেন্ট নিয়ে পড়াশোনা করতে ইউকে-র ইউভার্সিটি অফ বোর্নমাউথে যান। সেখানেই সাইকেলের নেশা পেয়ে বসে তাঁকে। সাইকেল চালিয়ে নতুন রেকর্ড গড়ার স্বাপ্ন দেখতেন তিনি।\nক্যানসারকে স্ম্যাশ করতে TOPLESS সেরেনা\nSep 30, 2018, 07.08 PM\nএ বার ক্যানসারকে স্ম্যাশ করতে নতুন অবতারে দেখা দিলেন সেরেনা উইলিয়ামস। সম্প্রতি ইনস্টাগ্রামে নিজের একটি টপলেস ভিডিয়ো পোস্ট করেন তিনি।\nরিলিজের আগেই আন্তর্জাতিক আঙিনায় সৃজিতের উমা\nMar 28, 2018, 08.57 PM\nছবিটি মুক্তি পাবে আগামী ৮ জুন।


জার্মানিতে পুলিশ সেজে চোরের উপদ্রব | সমাজ সংস্কৃতি | DW | 03.11.2013\nজার্মানিতে পুলিশ সেজে চোরের উপদ্রব\nজার্মানিতে সবে গ্রীষ্মের শেষে হেমন্ত কাল শুরু হয়েছে৷ দিনের আলো কমছে, দ্রুত অন্ধকার ঘনিয়ে আসছে৷ সেইসঙ্গে বাড়ছে চোরের উপদ্রব৷ নানা ফন্দি এঁটে তারা মানুষকে বোকা বানিয়ে চলেছে৷\nপ্রথমে টেলিফোন কল৷ অপর প্রান্তে জার্মান ফেডারেল অপরাধ দমন দপ্তরের অফিসার৷ গম্ভীর কণ্ঠে বলছেন, দিনকাল খুব খারাপ৷ তাঁরা ডাকাতির ষড়যন্ত্রের সুনির্দিষ্ট খবর পেয়েছেন৷ নিরাপত্তার খাতিরে তাই বাড়িতে গয়নাগাটি রাখা চলবে না৷ অতএব সে সব পুলিশের কাছেই গচ্ছিত রাখতে হবে৷ অথবা অন্য কোথাও নিরাপদে রাখতে হবে৷ গৃহস্থের মাথায় হাত৷ এ তো ভারী বিপদ! গয়নাগাটি চুরি হয়ে গেলে তো সর্বনাশ৷ পুলিশ যখন বলছে, তখন তো বিশ্বাস করতেই হয়৷ বেল বাজার পর দরজা খুলে দেখা গেল ইউনিফর্ম পরা পুলিশকর্মীকে৷ অতএব নিশ্চিন্ত হয়ে তার হাতে দামি গয়নাগাটি তুলে দিলেই দুশ্চিন্তা দূর হবে৷ কিন্তু একটাই সমস্যা৷ টেলিফোনের অফিসার বা পুলিশ কর্মী – কাউকেই আর পরে খুঁজে পাওয়া যায় না৷ লোপাট গয়নাগাটিও৷ জার্মানিতেও এমনটা ঘটে এবং ঘটছে৷\nকোলোন শহরের পুলিশ সম্প্রতি এমন দুটি ঘটনার আলোকে নড়েচড়ে বসেছে৷ এমন জোচ্চুরির শিকার হয়েছেন ৮১ বছরের এক বৃদ্ধা৷ পুলিশের ছদ্মবেশে এক চোর নিজে এসে তাঁর গয়নাগাটি নিয়ে গেছে৷ এক ৬১ বছরের নারীর ক্ষেত্রে বিষয়টা আরও অদ্ভূত৷ টেলিফোনে তাঁকে বলা হয়েছিল, গয়নাগাটি প্যাকেটে মুড়ে দরজার সামনে রাখতে৷ কারণ ডাকাতরা এলো বলে! দুজনেই সরল বিশ্বাসে কথামতো কাজ করেছেন৷\nমানুষকে বোকা বানানো এতই সহজ! এই দুটি ক্ষেত্রে অবশ্য চোরেদের কৃতিত্বও মানতেই হবে৷ আসলে জার্মানিতে পুলিশের টেলিফোন নম্বর ১১০৷ মানুষজন পুলিশকে এই নম্বরেই ফোন করেন৷ জোচ্চোররা ফোন করলে গৃহস্থের টেলিফোনে ফুটে উঠছে ১১০৷ অবশ্যই এর পেছনে রয়েছে চালাকি৷ কিন্তু এমন নম্বর দেখে চট করে বিশ্বাস জন্মাতেই পারে৷ পুলিশের পক্ষ থেকে তাই এক নির্দেশিকা দেয়া হয়েছে৷ তবে চোরেরাও কি সহজে দমে যাবে! অন্য উপায়ে তারা তাদের চেষ্টা চালিয়ে যেতে পারে৷ অতএব সতর্ক থাকা ছাড়া কোনো উপায় নেই৷\nইসলাম বিদ্বেষ সম্পর্কে বহু খবরই প্রকাশ পায় না\nইংল্যান্ডে ইসলাম বিদ্বেষী তৎপরতার শিকার যাঁরা হয়েছেন তাঁরা ‘টেল মামা' নামক একটি সংস্থাকে জানাতে পারেন৷ তুলে ধরতে পারেন তাঁদের অবস্থার কথা৷ ইউরোপের অন্যান্য দেশে ইসলাম বিদ্বেষের বিরুদ্ধে লড়াইকে খুব গুরুত্ব দেওয়া হয় না৷ (22.08.2013)\nকি-ওয়ার্ডস জার্মানি, পুলিশের সাজে চোর, উপদ্রব, হেমন্ত কাল, টেলিফোন কল\n‘আমি মি. প্রেসিডেন্ট’ 20.06.2018\nডাকনাম ধরে ডাকায় এক বালককে শাসালেন ফরাসি প্রেসিডেন্ট৷ এমন একটি ভিডিও ভাইরাল হয়েছে সামাজিক যোগাযোগ মাধ্যমে৷ অনেকেই এমানুয়েল মাক্রোঁর সমালোচনায় মুখর৷\nআবার রোনাল্ডো, মরক্কোর বিদায় 20.06.2018\nবল দখলে এগিয়ে মরক্কোই৷ গোলে শট নেয়ার ক্ষেত্রেও সমান সমান৷ কিন্তু তারপরও ফল গেল পর্তুগালের পক্ষেই৷ একমাত্র গোলে ব্যবধান গড়ে দিলেন রোনাল্ডো৷\nকর্মক্ষেত্রে যৌন হয়রানি ঠেকাতে অস্ট্রেলিয়ায় নতুন উদ্যোগ 20.06.2018\nকর্মক্ষেত্রে নারীর যৌন হয়রানি ঠেকাতে জাতীয় পর্যায়ের তদন্তের উদ্যোগ নিয়েছে অস্ট্রেলিয়ার সরকার৷


Test Series is started but you will not have smile - Anandabazar\nTest Series is started but you will not have smile\nজীবনের জন্য মার্ক ওয়ের অধিনায়ক সৌরভ\nটেস্ট সিরিজ শুরু হল বলে, আপনাদের মুখের হাসি কিন্তু বেশি দিন থাকবে না\nমেলবোর্ন ১২ অক্টোবর ২০১৪ ০২:৫০\nআড্ডায় মার্ক। শনিবার মেলবোর্নে। —নিজস্ব চিত্র\nমহেন্দ্র সিংহ ধোনি জেতেননি হেন ট্রফি নেই বিশ্ব ক্রিকেটের ক্যাবিনেটে। কিন্তু কৌলীন্য আর আভিজাত্যের যে বেসরকারি ট্রফিটা আজও আইসিসির বাইরে দেওয়া হয়ে থাকে, সেখানে এখনও প্রবেশাধিকার নেই তাঁর! ট্রফিটা হল, নিজের অধিনায়কত্ব সম্পর্কে বিশ্ব ক্রিকেটের সবচেয়ে খুঁতখুঁতে সমাজের শংসাপত্র।\nসেই অস্ট্রেলীয় ক্রিকেটমহল শনিবারও দ্বিধাহীন ভাবে জানিয়ে দিল এমএসডি-কে সেরা টেস্ট অধিনায়ক কেন, টেস্ট দলনেতা হিসেবে কোনও রকম পদেরই তারা মনে করে না। বছর দেড়েক আগে প্রথম কথাটা বলেছিলেন স্টিভ ওয়। তার পর মাসখানেক আগে আওয়াজ তোলেন ইয়ান চ্যাপেল। একেবারে টাটকা শনিবার একই আওয়াজ তুললেন মার্ক ওয়। শুধু আন্তর্জাতিক ক্রিকেটে সতেরো হাজার রান আর আটত্রিশটা সেঞ্চুরি আছে বলেই নয়। মার্ক ওয়ের বক্তব্যের আলাদা গুরুত্ব যে হেতু তিনি এখন অস্ট্রেলীয় নির্বাচক। এখানে শুনছিলাম রড মার্শ বছরখানেকের মধ্যে অবসর নিলে মার্কই হবেন প্রধান নির্বাচক। এই পৃথিবীতে স্টিভ ওয়ের ঠিক চার মিনিট পরে আসা মার্ক এ দিন জানিয়ে দিলেন, ভারত অধিনায়ক হিসেবে তাঁর প্রথম পছন্দ আজও সৌরভ গঙ্গোপাধ্যায়।\n“সৌরভ একটা ঘ্যানঘ্যানে চরিত্র ছিল মাঠে। সারাক্ষণ স্টিভের পেছনে লাগত। টসে দেরি করত। মাঠে পাল্টা নানা কথা বলত। কিন্তু একটা আগুনে মেজাজ আমদানি করেছিল ও দলটায়। আমি বলতে বাধ্য হচ্ছি, সৌরভ ছিল অনেকটা অস্ট্রেলিয়ানদের মতো! ইন্ডিয়াকে তখন আমরা ভীষণ শক্ত দেখতাম। ধোনির আমলে সেই ব্যাপারটা চলে গ্যাছে। ধোনি ওয়ান ডে আর টি-টোয়েন্টিতে খুব ভাল ক্যাপ্টেন। কিন্তু টেস্টে গিয়ে খেই হারিয়ে ফেলে।”\nআপনার জীবনের জন্য কাকে অধিনায়ক বাছবেন? সৌরভ, না ধোনি?\nএর ঠিক আগে জীবনের জন্য কাকে দিয়ে স্লেজিং করাবেন, ম্যাকগ্রা না জিমি অ্যান্ডারসন, ভাবতে অনেক সময় নিয়ে ম্যাকগ্রা বলেছেন মার্ক। কিন্তু ক্যাপ্টেন্সির ব্যাপারে কয়েক সেকেন্ডের মধ্যে তাঁর জবাব, “গাঙ্গুলি।”\nমার্ক দুপুরে নিজের সিডনির বাড়ি থেকে মেলবোর্ন উড়ে এসেছেন কলকাতার সেন্ট জেভিয়ার্স কলেজ অ্যালামনি অ্যাসোসিয়েশনের ‘বিয়ন্ড বাউন্ডারিজ’ অনুষ্ঠানে অংশ নিতে। সাধারণত জুনিয়র ওয় মিডিয়া একেবারে এড়িয়ে চলেন। নিজের দেশের সাংবাদিকদের সম্পর্কেও তাঁর অসূয়া। আর নেটে সে জন্যই তাঁর মন্তব্য এত কম। অথচ শনিবারের ক্রিকেট টক শো-এ বাইশ গজের মার্ক ওয়ের মতোই উদ্দাম স্ট্রোক খেললেন। প্রাক্তন জাভেরিয়ান তাঁর জন্য একটা প্রশ্ন পাঠিয়েছিলেন।\nকী করলে ধোনির ভারত এই শীতে অস্ট্রেলিয়া থেকে সিরিজ জিতে ফিরতে পারে?\nমার্ক প্রশ্নকর্তার নাম শুনে বলে দিলেন, “সৌরভ, কিছুতেই কিছু হবে না। টেস্টে ভারত হয় ১-৩, নইলে ০-৪ সিরিজ হারবে। স্পিনিং উইকেট পাওয়ার কোনও চান্সই নেই ভারতের।” মেলবোর্ন উপকণ্ঠের পাঁচতারা হোটেলের ব্যাঙ্কোয়েটে ভর্তি শ্রোতারা জানতে চান, বিশ্বকাপে কী হবে?\nমার্ক মনে করেন, বিশ্বকাপে ভারত শেষ চার দলের মধ্যে থাকবে। তাঁর বাজি অস্ট্রেলিয়া, নিউজিল্যান্ড, দক্ষিণ আফ্রিকা ও ধোনির ভারত।\nনির্বাচক হয়ে এখন সারা মরসুম খেলা দেখে বেড়াতে হয় বিগ ব্যাশ থেকে শেফিল্ড শিল্ড। তাই হয়তো বিশ্ব ক্রিকেটে অন্য দলগুলোরও খুঁটিনাটি মুখস্থ। বললেন, “বিরাট কোহলি কী করে ইংল্যান্ডে একই ভুল বারবার করে গেল আর ওকে কেউ ধরিয়ে দিল না, ভেবে আমার অবাক লাগছে। ও বলের পেছনে হ্যাঁচকা দৌড় লাগাচ্ছিল। বলটা আরও পরে মিট করা উচিত ছিল।”\nকোহলিদের পেছনে লেলিয়ে দেওয়ার জন্য মার্ক-মাইকেল ক্লার্করা শীতে সেই পেসের শরণাপন্ন হচ্ছেন। কিন্তু মিচেল জনসনের সঙ্গী কে হবে, ভেবে ঠিক করতে পারেননি। রায়ান হ্যারিস আহত। মার্কের আশা, মেলবোর্নিয়ান জেমস প্যাটিনসনকে যদি টিমে ফেরানো যায়! “আগের বছর দেখেছিলাম ভারতীয়রা ওর গতিটা একেবারেই সামলাতে পারেনি। চোট সারিয়ে দেখছি যদি প্যাটিনসনকে ফেরাতে পারি,” এবিপি-কে বললেন মার্ক।\nসচিন তেন্ডুলকরের শুনলে ভাল লাগত বিশ্ব ক্রিকেটে তাঁর এক সময়ের প্রতিদ্বন্দ্বী এখনও যে তাঁর প্রশংসায় কেমন আপ্লুত। মার্ক মনে করেন, লারা এবং পন্টিং যতই ভাল হন, কেউ সচিন নন। দ্রাবিড়? “না, না। নীচের লেভেল। সচিন অস্ট্রেলিয়ায় এসে সেরা ফর্মের অস্ট্রেলিয়াকে অ্যাটাক করে গ্যাছে। এটা কাউকে আমি করতে দেখিনি।”\nতাঁর যমজ ভাই প্রসঙ্গ ঘুরেফিরে উঠল। দু’জনে থাকেন সিডনির দু’প্রান্তে। অনুষ্ঠান বা বড়দিনটিন ছাড়া দেখাই প্রায় হয় না। কিন্তু আজও যমজ ভাইয়ের দাঁত ব্যথা হলে তাঁরও নাকি দাঁত ব্যথা হয়। এঁর জ্বর হলে ওঁরও কয়েক দিন বাদে জ্বর।\nমার্ক সাফ বলে দিলেন, স্টিভের সেই বিখ্যাত কয়েনেজ ‘বিপক্ষকে মেন্টাল ডিসইন্টেগ্রেশন’ এমন কোনও শব্দ জীবনে তিনি ব্যাগি গ্রিন ড্রেসিংরুমে শোনেননি। “ওগুলো স্টিভের মার্কেটিং লাইন। আপনাদের মিডিয়ার জন্য।” স্টিভের পক্ষে আবার এটাও বলেন, ইডেনের সেই বিশ্ববন্দিত টেস্টে ভারতকে ফলো-অন করানোর সিদ্ধান্ত স্টিভ সবার সঙ্গে কথা বলেই নিয়েছিলেন। সিনিয়ররা বলেছিল ফলো-অন করাও। এমনকী টিমের বোলাররাও। কিন্তু পরে পুরো দোষটা স্টিভের ঘাড়ে চলে যায়।\nওই সিরিজে বারবার স্টিভকে অপেক্ষা করতে হচ্ছিল ভারত অধিনায়কের জন্য। যদি স্টিভের বদলে শেন ওয়ার্ন অজি ক্যাপ্টেন হতেন, তা হলে কী হত? “ওহ, খুব সহজ। প্রবলেমটা তৈরিই হত না। কারণ ওয়ার্ন যা লেট লতিফ, ও নিজেও লেট করত।”\nআইসিসির চাকার ধরায় পূর্ণ সমর্থন আছে মার্কের। তাঁর মনে হচ্ছে, নিজের আমলে আইসিসি এত কড়া হলে আরও হাজারখানেক আন্তর্জাতিক রান বেড়ে থাকত। তা বলে মুরলীর সবচেয়ে বেশি উইকেটের রেকর্ড আজ কেড়ে নেওয়া হোক, এতটা বলছেন না। শুধু মনে হচ্ছে, তাঁর প্রিয় বন্ধু ওয়ার্নি ওটার সবচেয়ে উপযুক্ত দাবিদার।\nপ্রশ্ন হল, চির-নিশাচর ওয়ার্নের খেলোয়াড়জীবনে নিশ্চয়ই অস্ট্রেলিয়ান টিমে কারফিউ ছিল না?\nমার্ক বললেন, “কে বলল ছিল না? ওয়ার্নের ওপর কাজ করত না। কারণ ও যা করত, রুমে। সবই রুম সার্ভিস নিচ্ছে তো, আর হোটেলের বাইরে যাওয়ার দরকার কী!”\nহেসে গড়িয়ে পড়ল মেলবোর্নের প্রেক্ষাগৃহ। মার্ক অবশ্য তখনই সিডনি রওনা হওয়ার আগে মনে করিয়ে দিলেন, “দেড় মাসের মধ্যে টেস্ট সিরিজ শুরু হল বলে। আপনাদের মুখের হাসি কিন্তু থাকবে না বেশি দিন!”\nকিছুই বোধহয় অস্ট্রেলীয় ক্রিকেটে বদলায়নি! সরি, বদলেছে। আগেকার দিনে সিলেক্টররা অন্তত সিরিজের আগে চিন মিউজিক শোনাতেন না!\nMark Waugh Best Captain Of India Sourav Ganguly Gautam Bhattacharya Cricket Test Series Smile Sports News Online Sports News


পিকের চালেই কি অ্যাডভ্যান্টেজ তৃণমূলে? আস্তে আস্তে ভোঁতা করে দিচ্ছেন বিজেপির মুকুল অস্ত্র? – প্রিয় বন্ধু বাংলা\nহোম > রাজ্য > উত্তরবঙ্গ > পিকের চালেই কি অ্যাডভ্যান্টেজ তৃণমূলে? আস্তে আস্তে ভোঁতা করে দিচ্ছেন বিজেপির মুকুল অস্ত্র?\nপ্রিয় বন্ধু মিডিয়া রিপোর্ট- শেষমেষ গোর্খা জনমুক্তি মোর্চার সমর্থন আদায় করে নিলেন মুখ্যমন্ত্রী মমতা বন্দ্যোপাধ্যায়। বিমল গুরুং প্রকাশ্যে জানিয়ে দিলেন মমতা বন্দ্যোপাধ্যায়কেই সমর্থন করবে গোর্খা জনমুক্তি মোর্চা। আর এর ফলে পাহাড় নিয়ে রাজ্যের শাসকদলের যে আর কোনো মাথাব্যথা রইল না, সে কথা আলাদা করে বলে দিতে হয় না।\nসেইসঙ্গে এই খবরে বিজেপিকে তৃণমূল যে নতুন মাত দিল, সে কথা মনে করছেন অনেকেই। বস্তুত প্রায় এক মাসের চেষ্টায় বিমল গুরুংকে তৃণমূলের দিকে ফিরিয়ে আনার চেষ্টায় সচেষ্ট হয়েছে তৃণমূল শিবির। আর এই কর্মকাণ্ডের পেছনে যে প্রশান্ত কিশোর রয়েছেন, সে কথাই মনে করছেন কূটনৈতিকরা।\nকারণ এনডিএকে ফেলে তৃণমূলকে সমর্থন করায় বিজেপি যে নতুন করে সমস্যায় পড়বে, সে কথা জানেন প্রায় সকলেই। তবে এক্ষেত্রে প্রশান্ত কিশোরের কেন এই কার্যকলাপের পিছনে থাকার ব্যাপারে অনুমান করা হচ্ছে, সে বিষয়ে অনুমান করা হচ্ছে কয়েকটি বিষয়।\nপ্রথমত, তিন বছর ফেরার থাকার পর বিমল গুরুং কলকাতায় এসে মমতা ব্যানার্জিকে বার্তা দিয়েছেন। সেক্ষেত্রে এত বছর লক আউট নোটিশে থাকার পর তিনি কিভাবে কলকাতার রাস্তায় প্রকাশ্যে ঘুরে বেড়ালেন এবং তাঁর কলকাতায় আসার মত সাহস হল কি করে, সেই নিয়ে সংশয় প্রকাশ করেছেন অনেকেই। আর মমতা বন্দ্যোপাধ্যায় সম্পর্কে তাঁর এহেন উক্তি যে দলের সাথে গোপন বৈঠক না করে হয়নি, সে কথা বলাই বাহুল্য।\nতাই এত কিছু যে প্রশান্ত কিশোর ছাড়া সম্ভব নয়, সেই কথাই বলেছেন কূটনৈতিকরা। প্রসঙ্গত উল্লেখ্য, এদিন তিনি কলকাতায় এসে মমতাকে বার্তা দিয়ে বলেন, বিজেপি কথা রাখেনি। মমতা বন্দ্যোপাধ্যায়কেই তিনি আদর্শ নেত্রী বলে মনে করেন। তাই সামনের বছর মমতা বন্দ্যোপাধ্যায়ের দলকেই তিনি সমর্থন করবেন। তিনি চান বাংলায় মমতা বন্দ্যোপাধ্যায় আবারও ফিরে এসে হ্যাটট্রিক করে দেখান।\nতথ্য সূত্র জানা গেছে, কয়েক মাস আগেই তৃণমূলের সঙ্গে বিমল গুরুং যোগাযোগ শুরু করেছিলেন। আর এই উপলক্ষে সম্ভবত দিল্লিতেই প্রশান্ত কিশোর ও অভিষেক বন্দ্যোপাধ্যায়ের সঙ্গে বিমল গুরুংয়ের প্রতিনিধিদলের বৈঠক হয়। আর তারপরই বিমল গুরুং কলকাতায় আসার সাহস করে বলেই মনে করা হচ্ছে। তবে ব্যাপার যাই হোক না কেন, বিমল গুরুংয়ের একুশের ভোটে তৃণমূলকে সমর্থন এবং এই সব মিলিয়ে এনডিয়ে ছাড়ার কথায় বিজেপি যে লড়াইয়ে অনেকটা পিছিয়ে পড়েছে, সেকথা আলাদা করে বলে দিতে হয় না।\nসেই সঙ্গে প্রশান্ত কিশোরের এই মোক্ষম চালে তাঁর অঘোষিত প্রতিদ্বন্দ্বী মুকুল রায় তথা বিজেপির কাছে যে এটা একটা অন্যতম বড় ধাক্কা, সেকথা প্রকারান্তরে অনেকেই স্বীকার করে নিয়েছেন বলে জানা গেছে। তবে এবার পাহাড়ের রাজনীতি নিজেদের দখলে আনলেও বিজেপি যে নতুন করে ঘুঁটি সাজাবে সেকথাও মনে করছেন অনেকে। তাই রাজ্যের শাসকদলের আপাতত স্বস্তি পাওয়ার কোনো কারণ নেই বলেই জানিয়েছেন কূটনীতিকরা।\nট্যাগড pk-chal tmc-bjp-lorai